title: Konsta Lindqvist

text: Suomen sisällissodan aikana Lindqvist oli Suomen kansanvaltuuskunnan liikenneasiain valtuutettuna. Sodan loppuvaiheessa hän pakeni Venäjälle jossa hän toimi Buissa ym. paikoissa vallankumousasioiden järjestelijänä, työskenteli SKP:n teollisuuskomitean palveluksessa ja toimi viimeksi puolueen sotilasjärjestössä. Lindqvist oli yksi Kuusisen klubin murhien uhreista, ja hänet haudattiin Pietarin Mars-kentälle.


title: Konsta Lindqvist

text: Lindqvist oli naimisissa vuodesta 1903 Anna Siviä Backmanin kanssa.


title: Laikos Orthodoksos Synagermos

text: Laikos Orthodoksos Synagermos (, ΛΑ.Ο.Σ; LA.O.S, LAOS) on kreikkalainen oikeistopuolue, jonka perusti vuonna 2000 Nea Dimokratiasta erotettu lehtimies Georgios Karatzaferis. Hän johtaa puoluetta edelleen.


title: Laikos Orthodoksos Synagermos

text: LAOSin poliittista linjaa luonnehditaan lähinnä populistiseksi ja nationalistiseksi. Se tukeutuu vahvasti ortodoksiseen kirkkoon, ja sitä nimitetään ajoittain äärioikeistolaiseksi.


title: Laikos Orthodoksos Synagermos

text: Karatzaferis pitää oikeisto- ja vasemmistojakoa merkityksettömänä kylmän sodan jälkeisessä maailmassa ja katsoo jakolinjan olevan globalisaation puolesta tai sitä vastaan. Hän on kuvannut puolueen linjaa "diktatuuria edeltävän ajan oikeistolaiseksi", vasemmiston ja oikeiston yhteensulaumaksi ja "populaariliberalismiksi." Hän sanoo tukevansa isänmaallisuutta ja sosiaalista solidaarisuutta. Karatzaferis on myös pyrkinyt eroon oikeistolaisen maineesta sanomalla pitävänsä Che Guevaran ja Fidel Castron kuvia toimistossaan "symboleina amerikkalaisia vastaan." Alkuaikoina LAOSia pidettiin nationalistisena ortodoksipuolueena, josta Karatzaferis on sittemmin sanoutunut irti kutsuen nationalismia "myrkyksi" ja olevansa vain isänmaallinen.


title: Laikos Orthodoksos Synagermos

text: Europarlamentissa LAOS kuuluu Vapaa ja demokraattinen Eurooppa-ryhmään.


title: Laikos Orthodoksos Synagermos

text: Vuonna 2004 vaaleissa puolue sai 2,2 prosenttia äänistä eikä ylittänyt 3 prosentin äänikynnystä, ja ei siten saanut yhtään paikkaa. Europarlamenttivaaleissa kolme kuukautta myöhemmin se sai 4,12 prosenttia äänistä ja yhden paikan. Vuoden 2007 vaaleissa puolue sai 3,79 prosenttia äänistä ja 10 parlamenttipaikkaa.


title: Laikos Orthodoksos Synagermos

text:
LAOS otettiin marraskuussa 2011 mukaan Loukas Papadimosin koalitiohallitukseen, joka muodostettiin Kreikan velkakriisin ratkaisemiseksi.
Helmikuussa 2012 puolueen ministerit kuitenkin erosivat hallituksesta vastustaessaan viimeisintä säästöpakettia.


title: Laikos Orthodoksos Synagermos

text: Vuoden 2012 vaaleissa puolue hävisi sekä Toukokuun ennenaikaiset parlamenttivaalit, että kesäkuun uusintavaalit, eikä saanut kummissakaan vaaleissa edustajiaan parlamenttiin.


title: Laikos Orthodoksos Synagermos

text: Lähde


title: Merirosvoliittouma Apinatarha

text: Merirosvoliittouma Apinatarha (猿山連合, Saruyama Rengō) on fiktiivinen liittouma kolmen merirosvokapteenin välillä One Piece manga- ja animesarjassa. Joukon johtaja on Montblanc Cricket ja hänen tovereitaan ovat ”hylynnostajakingi” Mashira ja hänen isoveljensä ”merentutkijakingi” Shoojoo.


title: Merirosvoliittouma Apinatarha

text: Cricket saapui Jayan saarelle vuosia ennen Olkihattuja. Hän oli ennen merirosvokapteeni, mutta erosi miehistöstään jäädessään saarelle. Cricketin tarkoituksena oli lyötää kultaa, jotta puhdistaisi oman, ei esi-isänsä Montblanc Norlandin maineen. ”Valehtelija” Norlandin teorian mukaan kultainen kaupunki oli uponnut meren pohjaan. Myöhemmin Cricket tapasi Norlandista tehdyn kuvakirjan fanit Mashiran ja Shoojoon, jotka halusivat auttaa Cricketiä löytämään kaupungin.


title: Merirosvoliittouma Apinatarha

text: Mashira ja hänen miehistönsä ovat hylynnostospesialisteja joille minkään laivan nosto ei ole ongelma, kun taas Shoojoo miehistönsä kanssa taitavat kaikuluotauksen ja löytävät kaikujen avulla uponneita tavaroita. Jaya on heidän tukikohtansa ja he terrorisoivat Jaya-saaren meriympäristöä. He taistelevat kaikkia vastaan jotka asettuvat kultakaupungin löytämisen tielle.


title: Merirosvoliittouma Apinatarha

text: Lopulta selvisi, että heidän etsimänsä kultakaupunki sijaitsikin taivaalla. Luffy todisti tämän kolauttamalla kultakelloa, jonka soitto kuului sinimerelle asti.


title: Merirosvoliittouma Apinatarha

text: Ensimmäisenä Olkihatut tapasivat Mashiran joka aikoi nostaa meren pohjasta taivaalta pudonneen laivan. Shoojoon he tapasivat matkalla Cricketin talolle. Olkihatut ottivat yhteen molempien kanssa, mutta heistä tuli ystäviä kun Olkihatut pelastivat Montblanc Cricketin sukeltajantaudilta. Merirosvoliittouma Apinatarha auttoi Olkihattuja pääsemään taivassaarelle. Mutta kun Olkihatut olivat etsimässä läheisestä metsästä ”Southbirdiä”, Bellamy-piraatit hyökkäsivät Apinatarhan kimppuun ja varastivat kullan joka todistaisi kultakaupungin olemassaolon. Luffy raivostui ja voitti Bellamyn yhdellä nyrkin iskulla, ottaen kullan takaisin. Tämän jälkeen Olkihatut lähtivät taivassaarelle.


title: Merirosvoliittouma Apinatarha

text: Skypiea tarinan lopussa Luffy soitti kultaista kelloa, jonka soitto todisti kultakaupungin ja taivassaaren olemassaolon. Koska taivassaaren mysteeri oli ratkaistu, päätti Merirosvoliittouma Apinatarha siirtyä toiseen mysteeriin.


title: Merirosvoliittouma Apinatarha

text: Molemmilla apinakapteenilla on oma lippunsa:Cricketillä ei ole omaa laivaa. Mashiran laiva on suuri nosturi, jolla he nostavat hylkyjä. Nosturi (ja samalla laivan keulakuva) on apina jolla on lautaset. Laivassa on myös palmuja. Shoojoon laivassa on suuria puita mastoina. Laivan kyljessä on useita tikapuita, joista Wu-Tang Diversit pääsevät kiipeämään laivaan ja ulos helposti. Laivan keulakuva on apinan pää.Montblanc Cricket (モンブラン・クリケット, Monburan Kuriketto) on Jaya-saaren asukas, joka elää talonpuolikkaassa, jonka puuttuva puolikas on peitetty vanerista valmistetulla linnalla. Hänen esi-isästään Montblanc Norlandista kertova (totuutta vääristelevä) tarina sotki Cricketin elämän, ja sai Cricketin vihaamaan Norlandia. Lopulta hän päätti maineensa puhdistamiseksi etsiä kultakaupungin sukeltaen päivittäin etsiäkseen todisteita. Myöhemmin hän tutustui Mashiraan ja Shoojoon jotka ovat Norlandista kertovan kuvakirjan faneja, ja päättivät auttaa Cricketiä löytämään kultakaupungin. Lopulta Olkihatut tulivat onkimaan Cricketiltä tietoja taivassaarelle pääsemiseksi. Olkihattujen etsiessä taivassaarelle pääsemisen kannalta oleellista ”Southbirdiä”, Bellamy-merirosvot hyökkäsivät ja varastivat Merirosvoliittouma Apinatarhan vaivalla merestä hankitut todisteet kultakaupungista. Luffy haki kullan takaisin jonka aikana Cricket, Mashira ja Shoojoo auttoivat Olkihattuja rakentamaan Going Merrystä mallin, jolla he voisivat matkustaa taivassaarelle. Lopulta Luffy todisti kultakaupungin olemassaolon ja Cricket Mashiran ja Shoojoon kanssa miettivät uutta unelmaa ratkottavaksi.Tunnetaan ”hylynnostajakinginä” joka hallitsee isoveljensä Shoojoon kanssa Jaya-saaren läheistä merta. Hän ilmestyi ensi kertaa kun suuri kaljuuna putosi taivaalta aikoen nostaa sen merenpohjasta. Työt kuitenkin keskeytyivät kun suuri merihirviö söi kaljuunan. Tämän jälkeen ”jättiläiset” pelottivat Olkihatut, merihirviön ja Mashiran miehistöineen pois. Kun he pääsivät turvaan, Mashira oli päätynyt Olkihattujen laivaan. Potkaistuaan hänet pois, Olkihatut matkasivat Jayaan ja myöhemmin Cricketin kotiin jossa he tapasivat Mashiran ja veljensä Shoojoon. Siellä heistä tuli ystäviä ja Mashira muiden kanssa päätti auttaa Olkihattuja parantelemaan Going Merryä taivassaarelle pääsemiseksi. Mashira on veljeksistä eniten apinan näköinen, ja pitääkin siitä, jos häntä sanotaan esimerkiksi apinaattiseksi.Hän on Mashiran veli ja heidän pomonsa on Montblanc Cricket. He ovat Cricketin esi-isästä kertovan kuvakirjan faneja ja auttoivat Cricketiä etsimään kultakaupunkia. Kuten Mashira, hän auttoi myös Olkihattuja parantelemaan Going Merryä taivassaarelle lentämiseksi. Shoojoo tunnetaan ”merentutkijakinginä” joka hallitsee pikkuveljensä Mashiran kanssa Jaya-saaren läheistä merta. Ensi kerran tavatessaan Olkihatut hän hyökkäsi heidän kimppuunsa ja melkein tuhosi heidän ja oman laivansa ”hävityskiekauksella”. Omasta mielestään hän on tarpeeksi arvokas kaapparilordin virkaan edellisen pudottua virasta, koska hän ei ole leikannut hiuksiaan kertaakaan.


title: Merirosvoliittouma Apinatarha

text: Yksinään liittouman kolme kapteenia ovat heikkoja, mutta yhdessä vahvoja. He kuitenkin hävisivät helposti Bellamy-piraateille, pystyen kuitenkin taistelun jälkeen yhä korjaamaan Olkihattujen laivaa.


title: Emil Elo

text: Emil Nestor Elo (vuoteen 1907 Emil Viktor Hytönen, 18. joulukuuta 1879 Rautalampi – 5. tammikuuta 1953 Lontoo) oli suomalainen toimittaja ja sosiaalidemokraatti, joka 1900-luvun alkuvuosina kuului SDP:ssä vaikuttaneisiin siltasaarelaisten ryhmään. Sisällissodan aikana hän toimi kansanvaltuuskunnan posti- ja tiedotusosaston johtajana. Sodan jälkeen Elo pakeni Neuvosto-Venäjälle, jossa hän liittyi Muurmannin legioonaan ja suoritti myöhemmin myös punaupseerikurssin. Viimeiset vuosikymmenensä Elo asui maanpaossa Iso-Britanniassa.


title: Emil Elo

text: Työläisperheeseen Pohjois-Savossa syntynyt Elo tuli mukaan työväenliikkeen toimintaan jo ennen vuoden 1905 suurlakkoa, jonka aikana hänet valittiin suurlakon keskuskomitean jäseneksi. Lakon jälkeen Elo työskenteli "Työmies"-lehden ammatillisen osaston vastaavana toimittajana vuodesta 1910 lähtien. Vuonna 1911 hän sai kirjoittamansa artikkelin johdosta kuuden kuukauden vankeustuomion majesteettirikoksesta. Vuodesta 1916 lähtien Elo oli myös pilalehti "Kurikan" päätoimittaja aina sisällissodan syttymiseen saakka. Toimittajana hän käytti myös nimimerkkejä "E. E." ja "Hörökorva".


title: Emil Elo

text: Lokakuun 1917 eduskuntavaalien jälkeen Elo valittiin valtion elintarvikekomitean jäseneksi. Sen tehtävänä oli pohtia Suomessa vallinnutta elintarvikepulaa. Samana syksynä hän kannatti aktiivisesti työväen järjestyskaartien perustamista, tehden asiasta esitykset sekä SDP:n, että Suomen Ammattijärjestön johdoille.


title: Emil Elo

text: Sisällissodan alettua tammikuussa 1918, Elo valittiin kansanvaltuuskunnan posti- ja tiedotusasioiden valtuutetuksi, joka käytännössä tarkoitti II liikenneministerin tehtäviä. Ensitöikseen hän erotti postin pääjohtajan Pietari Jamalaisen ja vaati lakossa olleita virkailijoita palaamaan työpaikoilleen erottamisen uhalla. Maaliskuussa kansanvaltuuskunta hyväksyi Elon tekemän ehdotuksen suurimpiin kaupunkeihin asetetusta sotasensuurista. Sodan loppuvaiheessa huhtikuussa punaisten hallintoa uudistettiin ja Elo nimitettiin työasiainosaston johtoon. 25. huhtikuuta hän pakeni muiden Viipuriin siirtyneiden kansanvaltuuskunnan jäsenien tavoin Neuvosto-Venäjälle, juuri kun valkoiset olivat valtaamassa kaupunkia.


title: Emil Elo

text: Venäjällä Elo matkusti Oskari Tokoin kanssa Arkangeliin, jossa he tutkivat mahdollisuuksia Suomesta saapuvien pakolaisten työllistämiseen ja neuvottelivat samalla amerikkalaisten kanssa vlija-avun saamisesta. Molemmat liittyivät myös brittien kokoamaan Muurmannin legioonaan, jossa Elo toimi yleisesikunnan tiedusteluosastossa kapteenin arvoisena.


title: Emil Elo

text: Vuoden 1918 lopussa Elo aloitti Pietarin kansainvälinen punaupseerikoulun kurssin, josta hän valmistui toukokuussa 1919 ja osallistui saman kesän aikana Puna-armeijan suomalaisen osaston upseerina Venäjän sisällissodan taisteluihin Karjalassa. Muurmannin legioonan lakkauttamisen jälkeen syksyllä 1919 sen jäseniä kuljetettiin laivalla Iso-Britanniaan, jonne myös Elo ilmeisesti matkusti. Hän vietti loppuelämänsä maanpaossa Britanniassa, jossa hän toimi ainakin ulkomaankirjeenvaihtajana ja työskenteli myöhemmin myös maalarina. Elo kuoli Lontoossa vuonna 1953.


title: Emil Elo

text: Emil Elon ensimmäinen puoliso oli Maria Sofia Malmström (s. 1884), jonka kanssa hän avioitui vuonna 1903. Pariskunnan tytär Helvi Kyllikki Elo syntyi 1905. Hänen toinen puolisonsa oli Jenny Marie Kiviaho (1886–1975). Heidän tyttärensä Eva Viola Elo syntyi Lontoossa vuonna 1923.


title: Moon Cakes

text: Moon Cakes on vuonna 1990 perustettu suomalainen rockmusiikkia tekevä yhtye. Alun perin sen nimi oli Moon.


title: Moon Cakes

text: Yhtyeen jäsenistä Sakari Pesola on aikaisemmin soittanut Kolmas Nainen -yhtyeessä ja Kirka Sainio on puolestaan ollut mukana yhtyeissä Airdash ja LAB.


title: Moon Cakes

text: Moon Cakesilta tuli uutta musiikkia keväällä 2011, single maaliskuussa ja albumi myöhemmin keväällä.


title: Iida Yrjö-Koskinen

text: Iida Maria Fredrika Yrjö-Koskinen (o.s. Petander, 12. kesäkuuta 1857 Kuopion maalaiskunta – 18. maaliskuuta 1937 Helsinki) oli vapaaherratar, opettaja, toimittaja ja suomalaisen puolueen ja kokoomuksen kansanedustaja.


title: Iida Yrjö-Koskinen

text: Iida Yrjö-Koskisen vanhemmat olivat tilanomistaja August Probus Petander ja Lovisa Fredrika Malmberg. Hän pääsi tyttökoulusta 1872 ja valmistui kansakoulunopettajaksi Jyväskylän seminaarista 1879. Iida Yrjö-Koskinen toimi opettajana Hämeenlinnan suomalaisessa tyttökoulussa 1879–1886 ja Tampereen talouskoulussa ja suomalaisessa yhteiskoulussa 1900–1916. Myöhemmin hän oli toimittajana Koti ja yhteiskunta ja Suomen nainen -lehdissä vuosina 1916–1930.


title: Iida Yrjö-Koskinen

text: Iida Yrjö-Koskinen oli suomalaisen puolueen kansanedustajana 1909–1914 ja 1917–1918 sekä kokoomuksen kansanedustajana 1918–1919. Hän edusti Turun läänin eteläistä vaalipiiriä ja tuli alun perin eduskuntaan varasijalta edustaja Aleksi Kävyn tilalle 19. lokakuuta 1909. Yrjö-Koskinen oli myös Helsingin kaupunginvaltuuston jäsen ja presidentin valitsijamiehenä vuoden 1925 presidentinvaaleissa.


title: Iida Yrjö-Koskinen

text: Iida Yrjö-Koskinen oli naimisissa vuosina 1884–1916 rehtori ja kansanedustaja Eino Sakari Yrjö-Koskisen kanssa.


title: Andrei Fjodorov

text: Andrei Vladimirovitš Fjodorov [ˈfʲoːdərəf] ( kyrillisesti Андрей Владимирович Фёдоров, s. 30. toukokuuta 1955 Moskova) on venäläinen poliitikko, joka toimi Venäjän neuvostotasavallann varaulkoasiainministerinä 1990-1991. Fjodorov tuntee Suomen hyvin ja puhuu suomen kieltä, sillä hän asui ja kävi koulua Helsingissä 1960- ja 1970-luvuilla, jolloin hänen isänsä Vladimir Fjodorov työskenteli Neuvostoliiton Suomen-suurlähetystössä. Fjodorovin suhteet Venäjän presidentti Boris Jeltsinin hallintoon katkesivat, kun hän vuonna 1991 nimitettynä varapresidentin Aleksandr Rutskoin neuvonantajana osallistui Venäjän vallankaappausyritykseen 1993.


title: Andrei Fjodorov

text: Nykyisin Fjodorov toimii politiikan analyytikkona ja suuryritysten neuvonantajana. Hän on kommentoinut myös Suomessa käytävää keskustelua jäsenyydestä NATO:ssa. "Argumenty i fakty" -lehden kolumnissa elokuussa 2007 Fjodorov kertoi, että Venäjän hallitus laski vuoden 1992 alussa hinnan (15 miljardia dollaria), jolla luovutettu Karjala voitaisiin myydä Suomelle. Myymistä pidettiin kuitenkin vaarallisena ennakkotapauksena ja ajatus haudattiin nopeasti.


title: Robert Robinson

text: Sir Robert Robinson (13. syyskuuta 1886 Rufford – 8. helmikuuta 1975 Great Missenden) oli brittiläinen kemisti. Hän sai Nobelin kemianpalkinnon vuonna 1947 antosyaanien ja alkaloidien tutkimisesta. Robinson toimi vuodesta 1930 Oxfordin yliopistossa kemian professorina ja myöhemmin tutkijana Magdalen Collegessa.


title: Robert Robinson

text: Robinson syntetisoi vuonna 1917 kokaiinin esiasteen tropinonin. Tämä ei ollut pelkästään suuri askel alkaloidien kemian tutkimuksessa, vaan osoitti myös, että tandemreaktio käy bisyklisten molekyylien valmistamiseen niin sanotulla one-pot -synteesillä.


title: Robert Robinson

text: Robinson toimi vuosina 1945–1950 Royal Societyn puheenjohtajana.


title: Lauri Yrjö-Koskinen

text: Lauri Almos Yrjö-Koskinen (sukunimi vuoteen 1882 Forsman, 2. maaliskuuta 1867 Helsinki – 30. huhtikuuta 1936 Helsinki) oli vapaaherra ja tilanomistaja sekä suomalaisen puolueen kansanedustaja.


title: Lauri Yrjö-Koskinen

text: Lauri Yrjö-Koskisen vanhemmat olivat senaattori Georg Zacharias (Yrjö Sakari) Forsman ja Sofia Fransiska Friberg. Hän pääsi ylioppilaaksi 1884 ja valmistui maanmittariksi 1888 ja filosofian kandidaatiksi 1890. Yrjö-Koskinen oli maanmittarina vuosina 1886–1902 ja vuodesta 1895 lähtien tilanomistajana Lopella. Hän toimi Pohjois-Uudenmaan suojeluskuntapiirin valistusohjaajana vuodesta 1927. Hän kannatti konekiväärien lisäämistä maaseudun suojeluskunnissa.


title: Lauri Yrjö-Koskinen

text: Yrjö-Koskinen oli suomalaisen puolueen kansanedustajana 1911–1913 edustaen Hämeen läänin eteläistä vaalipiiriä. Hän oli naimisissa vuodesta 1897 Fanny Ossia von Schönemanin kanssa.


title: Eija Ahlberg

text: Eija Marjut Ahlberg (o.s. Kare, s. 1959) on entinen VR:n myyntipäällikkö. Hän teki vuosina 1985–2013 sivutyönään Suomen rautatieasemilla ja henkilöjunissa kuultavia kuulutuksia, joita kuulevat päivittäin erään laskelman mukaan kymmenettuhannet ihmiset. Häntä luonnehdittiin jopa ”VR:n viralliseksi ääneksi”.


title: Eija Ahlberg

text: Ahlbergin edeltäjänä kuulutustehtävissä toimi Sirkka-Liisa Aro, jolla oli hyvin selkeä artikulaatio. Ahlbergia pyydettiin ensin tehtäväänsä kielitaidon perusteella, koska kuulutukset oli tehtävä suomeksi, ruotsiksi sekä englanniksi – erikoistapauksissa alkuaikoina joskus jopa saksaksi. Idänliikenteessä käytettäviä venäjänkielisiä kuulutuksia Ahlberg ei tehnyt.


title: Eija Ahlberg

text: Helsingin junissa ja Helsingin rautatieasemalla tehtyjen testien jälkeen Ahlbergin ääni todettiin tehtävään sopivaksi. Yleisesti tehtäviin haluttiin naisen ääntä, joka koetaan äidillisenä ja turvallisena sekä uskottavana niin lentoyhtiöissä kuin rautateilläkin. Tosin Ahlberg on kertonut saaneensa myös kritiikkiä Helsingin metron silloiselta kuuluttajalta Carla Rindelliltä Hufvudstadsbladetissa.


title: Eija Ahlberg

text: VR alkoi hakea uutta kuuluttajaa vuonna 2013, kun Ahlberg ei enää työskennellyt yhtiön palveluksessa. Uudeksi kuuluttajaksi VR:n juniin valittiin vuonna 2014 Reidar Wasenius ja Liikenneviraston ylläpitämille rautatieasemille Eva Lönnblad.


title: Eija Ahlberg

text: Eija Ahlbergista tiedetään muutoin julkisuudessa varsin vähän. 1990-luvun lopulta ainakin vuoteen 2007 hän on toiminut suomalaisen VR-Yhtymän kansainvälisen markkinoinnin myyntipäällikkönä ja hän on työskennellyt VR:n ja sen edeltäjän, Valtionrautateiden, palveluksessa vuodesta 1979 lähtien. Työtehtäviensä myötä hän on perehtynyt myös japanin kieleen ja tapakulttuuriin. Ahlberg tuli julkisuudessa uudestaan esiin toukokuun loppupuolella 2018. Silloin hän on kouluttautunut uusiin työtehtäviin asiakaspalvelussa VR:n ajan jälkeen. Ahlberg työllistyi yksityisen työnvälityksen kautta. Eija Ahlberg kertoo törmänneensä usein stereotypioihin.


title: Kreikan kommunistinen puolue

text: Kreikan kommunistinen puolue (, KKE) on kreikkalainen vuonna 1918 perustettu kommunistinen puolue.


title: Kreikan kommunistinen puolue

text: Puolue perustettiin 4. marraskuuta 1918 Tessalonikissa nimellä Kreikan sosialistinen työväenpuolue (Σοσιαλιστικό Εργατικό Κόμμα Ελλάδας, Sosialistiko Ergatiko Komma Elladas, SEKE). Perustaja oli kreikanjuutalainen opettaja ja työväenliikkeen aktivisti Avraam Benaroya. SEKE vastusti vuoden 1919–1922 Kreikan ja Turkin sotaa ja piti sitä imperialistisena ja kehotti sotilaita kääntämään aseensa kuningasta vastaan.


title: Kreikan kommunistinen puolue

text: Toisessa kokouksessaan huhtikuussa 1920 puolue päätti hakea kolmannen internationaalin jäsenyyttä ja muutti nimensä muotoon Kreikan sosialistinen työväenpuolue-kommunistit (SEKE-K). Kolmannessa ylimääräisessä puoluekokouksessa marraskuussa 1924 puolue otti ohjenuorakseen marxismi-leninismin ja sen nimi muutettiin Kreikan kommunistiseksi puolueeksi. Vuonna 1934 se tunnusti itsenäisen Makedonian, mikä vähensi sen suosiota. Puolue kiellettiin Ioannis Metaxasin diktatuurin aikana, ja monet sen jäsenistä vangittiin tai karkotettiin eristyneille saarille.


title: Kreikan kommunistinen puolue

text: Toisen maailmansodan aikana Saksan hyökättyä Neuvostoliittoon kommunistit perustivat Kansallisen kansanvapautusarmeijan (Ελληνικός Λαϊκός Απελευθερωτικός Στρατός, Ellinikos Laïkos Apeleftherotikos Stratos; ELAS), johon liittyi myös runsaasti muita vasemmistolaisia ja ei-poliittisia kreikkalaisia. Vuonna 1944 ELAS hallitsi 3/5 maasta. Sodan lähestyessä loppuaan ELAS ja muut vastarintaliikkeet, kuten EDES kääntyivät toisiaan vastaan pyrkien hallitsevaan asemaan sodanjälkeisessä Kreikassa. Sodan jälkeen ELASin ja Kreikan hallituksen välillä syntyi taisteluja ELASin kieltäydyttyä luopumasta aseistaan. ELASia tukivat naapurimaiden kommunistit ja Kreikan armeijaa brittihallitus. Sodassa solmittiin aselepo, joka rikkoutui 1946 ja ELAS jatkoi muodosti uuden Kreikan demokraattisen armeijan (Δημοκρατικός Στρατός Ελλάδας, DSE). Sisällissodasta tuli raaka ja se johti suurin tappioihin. Sota päättyi 1949 kommunistien tappioon.


title: Kreikan kommunistinen puolue

text: Sisällissodan lopussa KKE julistettiin laittomaksi ja sen merkittävimmät jäsenet lähtivät maanpakoon. Tänä aikana KKE tuli virallisesti "Eniaia Dimokratiki Aristera" (EDA) -puoluetta. 21. huhtikuuta 1967 joukko armeijan everstejä kaappasi vallan Georgios Papadopoulosin johdolla ns. everstien vallankaappauksessa, jolloin kaikki puolueet kiellettiin.


title: Kreikan kommunistinen puolue

text: Juntan aikana KKE:ssa syntyi kriisi suhtautumisessa Varsovan liiton Tšekkoslovakian miehitykseen. Osa Kreikan kommunisteista jätti neuvostomyönteisen KKE:n ja seurasi eurokommunistista linjaa muodostaen sisäisen KKE:n (ΚΚΕ εσωτερικού). Sen kannattajat kutsuivat jäljelle jäänyttä KKE:tä "ulkoiseksi KKE:ksi" ("ΚΚΕ εξωτερικού"), mikä viittasi siihen että he uskoivat Neuvostoliiton sanelevan sen päätökset.


title: Kreikan kommunistinen puolue

text: Kreikan palatessa demokratiaan 1974 Konstantinos Karamanlis teki historiallisen päätöksen ja laillisti KKE:n, mahdollisesti tunnustuksena sen juntan vastaiselle toiminnalle. Vuoden 1974 vaaleissa KKE liittoutui sisäisen KKE:n ja EDA:n kanssa Yhdistyneeksi vasemmistoksi (Enomeni Aristera, Ενωμένη Αριστερά), joka sai 9,36 % äänistä. Vuosien 1977–1989 vaaleissa KKE sai säännöllisesti noin kymmeneksen äänistä. Vuoden 1993 jälkeen se on saanut 4,53 % – 5,9 % äänistä parlamenttivaaleissa, mutta vuoden 2004 europarlamenttivaaleissa 9,48 % ja syyskuun 2007 parlamenttivaaleissa 8,15 %.


title: Kreikan kommunistinen puolue

text: Vuonna 1989 KKE ja KKE esoterikou muodostivat muiden vasemmistolaisten puolueiden kanssa Synaspismos-koalition, joka sai kesäkuun vaaleissa 13,1 % äänistä. Synaspismos liittyi lyhytaikaiseen hallitukseen oikeistolaisen Nea Dimokratian kanssa. Hallitusyhteistyö päättyi kun Nea Dimokratia sai seuraavissa vaaleissa tarpeeksi ääniä muodostaakseen hallituksen yksin. Vuonna 1991 KKE vetäytyi Synaspismoksesta, mutta osa sen jäsenistä jäi koalitioon, josta kehittyi uusi puolue.


title: Kreikan kommunistinen puolue

text: Lähde


title: Aimo Ajo

text: Aimo Olavi Ajo (12. kesäkuuta 1932 Lavansaari – 8. lokakuuta 2005) oli metsänhoitaja, rovasti, Rovalan työkeskuksen johtaja ja sosialidemokraattien kansanedustaja.


title: Aimo Ajo

text: Ajon vanhemmat olivat pursimies Lauri Elias Ajo ja Laina Maria Ryöppönen. Hän pääsi ylioppilaaksi 1952 Kallion yhteiskoulusta Helsingissä ja valmistui Helsingin yliopistosta metsänhoitajaksi 1956. Vuonna 1962 Ajo suoritti teologian kandidaatin tutkinnon ja hänet vihittiin papiksi. Ajo toimi papiston apulaisena Helsingin Malmin seurakunnassa vuosina 1962–1964 ja työkeskus Rovalan johtajana Rovaniemellä 1964–1995. Ajo sai rovastin arvonimen 1986.


title: Aimo Ajo

text: Ajo oli SDP:n kansanedustajana 1972–1990 edustaen Lapin läänin vaalipiiriä. Hän oli presidentin valitsijamiehenä vuosien 1978, 1982 ja 1988 presidentinvaaleissa ja oli myös Rovaniemen kaupunginvaltuuston jäsen.


title: Syriza

text: Syriza eli Radikaalin vasemmiston liitto (, ΣΥΡΙΖΑ) on kreikkalainen vasemmistolainen puolue. Syriza perustettiin 2012, kun joukko pieniä vasemmistolaisia ryhmittymiä järjestäytyi Kreikan Vasemmistoliiton Synaspismoksen kanssa uudeksi puolueeksi. Syrizan johtaja on Aléxis Tsípras, joka oli myös Synaspismoksen johtaja. Syrizan enemmistö rakentuu Synaspismoksen pohjalta demokraattisten sosialistien, vasemmistovihreiden, vasemmistofeministien ja eurokommunistien varaan, mutta mukaan on liittynyt paljon PASOK-puolueeseen pettyneitä sosialidemokraatteja sekä iso joukko pienempiä, etenkin trotskilaisia ryhmiä.


title: Syriza

text: Toukokuun 2012 parlamenttivaaleissa Syriza kohosi Kreikan toiseksi suurimmaksi, ja tammikuun 2015 vaaleissa suurimmaksi puolueeksi.


title: Syriza

text: Syriza toimi löyhänä itsenäisten puolueiden koalitiona jo vuoden 2004 vaaleissa, ja sitä edelsi aiemmin perustettu Vasemmiston vuoropuhelu ja yhteistoiminta (Χώρος Διαλόγου για την Ενότητα και Κοινή Δράση της Αριστεράς).


title: Syriza

text: Vuoden 2004 vaaleissa vaaliliiton Syrizan nimellä tekivät:


title: Syriza

text: Vaaleissa koalitio sai 3,3 prosenttia äänistä ja kuusi parlamenttiedustajaa, jotka olivat kaikki Synaspismoksesta. Tämä aiheutti ristiriitoja koalitiossa, ja pienemmät puolueet syyttivät Synaspismosta sopimuksen rikkomisesta ja vaativat yhtä sen edustajista luovuttamaan paikkansa AKOA:n Yannis Mpaniakselle. DEA jätti tämän jälkeen koalition.


title: Syriza

text: Kolme kuukautta vaalien jälkeen järjestettyihin europarlamenttivaaleihin Synaspismos lähti itsenäisesti ja muut tukivat lähinnä feminististä liikettä (Γυναίκες για μια άλλη Ευρώπη). Riita päättyi joulukuussa, kun Synaspismoksen 4. kokous tuki yhteistyön jatkamista ja sen johtaja Níkos Konstantópoulos luovutti paikkansa Alékos Alavánokselle.


title: Syriza

text: Vuoden 2007 vaaleissa Syriza sai 5,0 prosenttia äänistä ja 14 paikkaa.


title: Syriza

text: Kreikan toukokuun parlamenttivaaleissa 2012 Syriza nousi toiseksi suurimmaksi puolueeksi 52 paikalla parlamentissa. Puolue yli kolminkertaisti aiemman vaaliliiton kannatuksen vuoden 2009 vaaleista. Vaaliteemoissaan puolue halusi hylätä Kreikan nykyiset pelastuspaketit ja perustaa vasemmiston yhteishallituksen. Uuden Demokratian puheenjohtajan ilmoitettua, ettei saa kasattua hallitusta, hallituksen kasaamisvastuu siirtyi Syrizan puheenjohtajalle. Hallitussopua ei kuitenkaan löytynyt, ja maassa järjestettiin uudet vaalit kesäkuussa 2012.


title: Syriza

text: 17. kesäkuuta 2012 järjestetyissä vaaleissa Syriza tuli toiseksi ja hallitusneuvotteluiden vetovastuu on aluksi Uuden Demokratian Antonis Samaraksella. SYRIZA sai parlamenttiin 71 edustajaa ja kannatus oli 26,9 prosenttia.


title: Syriza

text: Vuoden 2015 ensimmäisissä vaaleissa Syrizasta tuli voittaja, mutta se jäi kahden paikan päähän ehdottomasta enemmistöstä. Syriza muodosti hallituksen oikeistolaisen Itsenäiset kreikkalaiset -puolueen kanssa. The Guardianin mukaan Itsenäiset kreikkalaiset -puolueen ja Syrizan näkemykset muun muassa homoavioliitoista, maahanmuutosta, kirkon roolista ja Turkista olivat vastakkaisia, mutta viha velkaohjelmia kohtaan yhdisti niitä.


title: Syriza

text: Elokuussa 2015 osa Syrizan kansanedustajista äänesti hallituksen Kreikan velkojien kanssa neuvottelemaa taloussopimusta vastaan ja se hyväksyttiin vain, koska osa oppositiosta kannatti sitä. Pääministeri Tsipras ilmoitti tämän jälkeen eroavansa. Sopimusta vastustaneet syrizalaiset perustivat uuden puolueen, Laiki Enotitan ("Kansan yhtenäisyys"), johon liittyi 29 Syrizan 149 kansanedustajasta. Puoleen johtajaksi valittiin energiaministeri Panagiotis Lafazanis.


title: Syriza

text: Vuoden 2015 toisissa vaaleissa Syriza säilytti suurimman puolueen aseman ja sai lähes yhtä suuren ääniosuuden kuin edellisisskin vaaleissa, 35,46 prosenttia. Paikkoja puolue sai 145, eli puolue jäi ehdottomasta enemmistöstä kuuden paikan päähän. Tsiprasista tuli jälleen pääministeri ja Syriza muodosti uudenkin hallituksen Itsenäiset kreikkalaiset -puolueen kanssa.


title: Syriza

text: Vuonna 2013 Syriza kampanjoi Kreikan Nato-eron puolesta. Tammikuussa 2015 Tsipras sanoi, että Kreikka on sitoutunut Natoon, eikä ole Kreikan edun mukaista keskittyä tällä hetkellä jäsenyydestä eroamiseen.


title: Syriza

text: Muiden kreikkalaispuolueiden tapaan Syrizan euro-edustajat ovat vastustaneet melkein jokaista europarlamentin Venäjä-vastaista julkilausumaa. Toukokuussa 2014 Tsipras puolusti Krimin kansanäänestystä itsenäisyydestä, vastusti Venäjän-vastaisia pakotteita ja syytti Ukrainaa uusnatsielementeistä. Puolueen vaalivoiton jälkeen 2015 Syrizan energiaministeri Panagiotis Lafazanis sanoi puolueen vastustavan vallitsevia pakotteita , mutta EU-kokouksessa hallitus kuitenkin hyväksyi pakotteiden jatkamisen.


title: Syriza

text: Lähteet vuoteen 2007 saakka ja 2015


title: Orient Thai Airlines

text: Orient Thai Airlines () on thaimaalainen lentoyhtiö, jonka toimipaikka on Bangkok. Yhtiö lentää ulkomaan ja kotimaan tilaus- ja reittilentoja kotikenttänään Suvarnabhumin kansainvälinen lentoasema. Orient Thailla oli kokonaan omistuksessaan halpalentoyhtiö One-Two-Go, jonka lisäksi sillä on 49 prosentin osuus Kampuchea Airlines -lentoyhtiöstä. Yhtiö on perustettu vuonna 2000. Yhtiön logossa on punainen lentävä lokki.


title: Orient Thai Airlines

text: Orient Thain lentokaluston toimittaja on Boeing. Yhtiöllä on 19 konetta (heinäkuussa 2016).Orient Thai lentää neljään ulkomaan kohteeseen.


title: Sylvi Siltanen

text: Sylvi Cecilia Siltanen (o.s. Johansson, myöh. Sinervo; 22. marraskuuta 1909 Ruotsinpyhtää – 8. joulukuuta 1986 Turku) oli kirjanpitäjä, sosialidemokraattien kansanedustaja ja Suomen ensimmäinen naispuolinen maaherra.


title: Sylvi Siltanen

text: Siltasen vanhemmat olivat kirvesmies Johan Hjalmar Johansson ja Hilja Maria Lantta. Hän kävi kansakoulun ja suoritti Kulutusosuuskuntien Keskusliiton KK:n osuuskauppakoulun 1927. Siltanen toimi Osuusliike Warman kirjanpitäjänä Pietarsaaressa 1927–1928, Keski-Karjalan osuusliikkeen kassanhoitajana Hiitolassa 1928 sekä osuuskauppa Mäki-Matin kirjanpitäjänä Jyväskylässä 1928–1932. Hän oli Turun työväen säästöpankin säästötilienhoitajana 1938–1943, Turun asevelipiirin kirjanpitäjänä 1943–1945 ja piti omaa tilitoimistoa Turussa vuosina 1945–1958. Turun ja Porin läänin maaherrana Siltanen oli vuosina 1972–1977. Hän jäi eläkkeelle 1. helmikuuta 1977. Siltanen sai sosiaalineuvoksen arvonimen vuonna 1980.


title: Sylvi Siltanen

text: Siltanen oli SDP:n kansanedustajana 1958–1972 edustaen Turun läänin eteläistä vaalipiiriä. Hän luopui edustajapaikastaan siirtyessään Turun ja Porin läänin maaherraksi 1. huhtikuuta 1972. Siltanen toimi presidentin valitsijamiehenä vuosien 1962, 1968, 1978 ja 1982 presidentinvaaleissa ja oli myös jäsenenä Turun kaupunginvaltuustossa ja kaupunginhallituksessa.


title: Sylvi Siltanen

text: Siltanen oli naimisissa vuodesta 1932 Felix Siltasen kanssa.


title: R. G. Kallia

text: Rauno Gustaf Ilmari Kallia (vuoteen 1906 Hallsten, 28. kesäkuuta 1901 Helsinki – 10. lokakuuta 1948 Helsinki) oli varatuomari, Helsingin yliopiston ylioppilaskunnan taloudenhoitaja ja IKL:n kansanedustaja.


title: R. G. Kallia

text: Kallian vanhemmat olivat filosofian maisteri, kansanedustaja Gustaf Onni Immanuel Hallsten ja kansanedustaja Ilmi Lovisa Bergroth. Hän pääsi ylioppilaaksi 1919 ja valmistui filosofian kandidaatiksi 1923 sekä suoritti ylemmän oikeustutkinnon ja lakitieteen kandidaatin tutkinnon 1927. Kallia sai varatuomarin arvon 1930. Hän suoritti myös suojeluskuntaupseerin tutkinnon 1922 ja oli myöhemmin Helsingin suojeluskuntapiirin sinisen rykmentin I pataljoonan komentajan apulainen ja komentaja.


title: R. G. Kallia

text: Kallia toimi asianajajana 1927–1928, elintarvikelainsäädäntökomitean sihteerinä 1927–1932 ja Helsingin kaupungin lastenvalvojana 1929–1935. Hän oli Helsingin vt. III kaupunginviskaali 1934 ja korkeimman oikeuden ylimääräinen virkamies 1933–1937. Kallia oli päätoimittajana Suomen heimo -lehdessä 1928–1929 ja IKL:n Ajan Suunta -lehdessä 1935–1939. Yliopistomaailmassa Kallia työkenteli Helsingin yliopiston ylioppilaskunnan taloudenhoitajana 1935–1948 sekä sotavuosien jälkeen opintolainasäätiön kamreerina 1945–1948 ja Helsingin yliopiston rikosoikeuden ylimääräisenä opettajana 1946–1947.


title: R. G. Kallia

text: Kallia oli IKL:n kansanedustajana 1939–1944 edustaen Uudenmaan läänin vaalipiiriä ja oli kunnallispolitiikassa mukana Helsingin kaupunginvaltuuston ja kaupunginhallituksen jäsenenä. Hän oli naimisissa vuodesta 1928 Helvi Margareta Sakarin kanssa.


title: R. G. Kallia

text: Kallian sisko oli naisjärjestöjen vaikuttaja Armi Hallstén-Kallia, joka toimi myös IKL:ssä.


title: Eldankajärvi

text: Eldankajärvi (oik. Joutanki tai Joutankijärvet) ovat kaksi pientä järveä, jotka sijaitsevat Uhtualla Karjalan tasavallassa Venäjällä. Järvet kuuluvat Vienan Kemijoen vesistöön ja laskevat Keski-Kuittijärveen. Eldanka-nimi on muodostunut alkuperäisen nimen venäjäksi translitteroidun muodon suomalaisena luentana. Järven läheisyydessä sijaitsevat kuuluisat Kiskis-kukkulat.


title: Eldankajärvi

text: Järvi tuli tunnetuksi jatkosodan aikana Erkki Tiesmaan vuonna 1941 sanoittamasta laulusta ”Eldankajärven jää” (alun perin Alfred Markushin ”Ali Baba”). Neuvostoliiton hajottua sotaveteraanit ynnä muut ovat tehneet matkoja vanhoille taistelupaikoille. Pohjoisempi Joutankijärvi sijaitseekin hyvin saavutettavalla paikalla Uhtualta Vuonnisiin vievän tien välittömässä läheisyydessä Keski-Kuittijärven länsipään pohjoispuolella. Eteläisempi Joutankijärvi on tiestä noin neljä kilometriä sivussa.


title: Eldankajärven jää

text: Eldankajärven jää on Erkki Tiesmaan syksyllä 1941 sanoittamaksi merkitty suomalainen sota-ajan laulu, jonka alkuperäinen sävel on Alfred Markushin saksalainen foxtrot "Ali Baba".


title: Eldankajärven jää

text:
Sanoitus syntyi syyskuussa Jalkaväkirykmentti 32:n komentopaikalla Uhtuan länsipuolella. Sanoittamiseen ovat olleet vaikuttamassa ainakin majuri Simo Mäkinen (II/JR 32:n komentaja),
rykmentin valistusupseeri Erkki Tiesmaa, Erkki Laurila ja Jouko Pesola, mutta sanoituksen osille on voitu osoittaa myös aikaisempia muunnelmia ja esikuvia.


title: Eldankajärven jää

text:
Kappaletta ei alun perin arvostettu, koska se kertoi viinasta ja hevosten muonitustilanteen heikkouksista. Se nousi kuitenkin sota-aikana hitiksi.
Laulun sanoissa esiintyy rykmentin rintamaosan paikannimiä ja joukko-osastojen nimiä tai niiden väännöksiä. Eldanka-järven nimi on uhtualaisen Joutankijärven venäjäksi translitteroidusta muodosta tehty suomalainen luenta.


title: Eldankajärven jää

text: Kappaleen ovat levyttäneet muun muassa A. Aimo (vuonna 1942), Korsukuoro, Georg Malmsten (vuonna 1942), Pauli Räsänen ja Solistiyhtye Suomi ja se on taltioitu myöhemmin muun muassa Artie Musicin vuonna 2002 julkaisemalle sota-ajan propagandalauluista kootulle kokoelma-albumille "Molotohvin koktaili".


title: Eldankajärven jää

text: Nimi "Eldankajärvi" viittaa Joutankijärviin, jotka ovat kaksi pientä järveä Venäjän Karjalan tasavallassa. Eldanka-nimi on muodostunut alkuperäisen nimen venäjäksi translitteroidun muodon suomalaisena luentana. Fossi tarkoittaa majuri Alfons Järven etunimeä, joka johti osasto Fossia. Sassi on väännös sairasautoasemaa tarkoittavasta lyhenteestä S.Auto.As.. Puomit ja passit viittaavat sotilaspoliisin vartioon, jossa tarkastettiin lomalle lähtevien sotilaiden lomapassit. Fritzit ja Maxit ovat saksalaisia aseveljiä. Petro(pa)maxi on voimavalolyhty, jota käytettiin korsuissa valaistuksena. Petromax on saksalainen valmistaja, mutta petromaksiksi saatettiin kutsua myös muiden valmistajien vastaavanlaisia lamppuja. Juno oli saksalainen tupakkamerkki ja korohoro on armeijaslangia ja tarkoittaa kranaatinheitintä.


title: Eldankajärven jää

text: Römpsä tarkoittaa metallista ruoka-astiaa, jossa voidaan valmistaa ruokaa avotulella. Hevosten heinän puutetta käsittelevä kohta on ollut laulun kiistanalaisin, sillä sitä pidettiin taistelumoraalia rapauttavana. Laulussa ikävöidään eukkoa ja syödään vitamiinipilleriä. "Yleensä pilleri sekoitetaan siihen, että sillä olisi yritetty hillitä sukupuolisia haluja. Vitamiineilla koetettiin torjua keripukkia, joten pillerin vaikutus oli päinvastainen", sotahistorioitsija, everstiluutnantti Ilmari Hakala sanoo.


title: Eldankajärven jää

text: Kis-Kis-kukkulat viittaavat läheisiin Kiskisjärviin. Järvet olivat alun perin Kiiskijärviä, mutta suomalaisiin karttoihin ne merkittiin erheellisesti Kis-Kis-järviksi. Munat ja Makkarat ovat tukikohtien nimiä. Suomalaiset valtasivat aluksi molemmat kukkulat, mutta joutuivat venäläisten vastahyökkäyksen jälkeen luopumaan Munasta. Sana Röhö tarkoittaa Röhöjärveä, joka on saanut nimensä veden äärellä kasvavan harvinaisen kasvin ruotsinröhön


title: Eldankajärven jää

text: mukaan. Bieloje (valkia), Tshirni ja Tshorneje (musta) ovat pienten järvien (ozero) nimiä. Tiltun tie viittaa Neuvostoliiton radiopropagandan kahteen kuuluttajaan, joita suomalaiset sotilaat kutsuivat Tiltuiksi. Muonituslotta Elsa Vanhala (o. s. Lampi, 1918-2016) palveli jatkosodassa Uhtualla samassa yksikössä kuin kappaleen sanoittanut Erkki Tiesmaa. Hän oli laulun "lotta Lunkreeni", Tiesmaa muutti lotan sukunimen, koska Lampi ei sopinut riimeihin.


title: Yrjö Schildt

text: Wolmar Yrjö Wilhelmi Schildt (31. heinäkuuta 1899 Jyväskylä – 5. helmikuuta 1961 Sysmä) oli tilanomistaja, majuri evp. sekä IKL:n ja myöhemmin Maalaisliiton kansanedustaja.


title: Yrjö Schildt

text: Schildtin vanhemmat olivat maanviljelysneuvos Jalo Aatos Wiini Wilhelm Schildt ja Dagmar Helmine Maria Alexandra Streng. Hän pääsi ylioppilaaksi 1919 ja suoritti kadettikoulun 1922 ja tykistön ampumakoulun 1924. Schildt oli Puolustusvoimain palveluksessa 1922–1928 ja oli sen jälkeen tilanomistajana Sysmässä kuolemaansa saakka. Hän oli myös Oy P.H. Bökmanin toimitusjohtajana.


title: Yrjö Schildt

text: Schildt oli IKL:n kansanedustajana 1933–1936 ja Maalaisliiton kansanedustajana 1939–1944 edustaen Mikkelin läänin vaalipiiriä. Hän oli naimisissa vuodesta 1926 Jenny Alice Väänäsen kanssa.


title: Pauli Tuorila

text: Paul (Pauli) Vihtori Tuorila (21. marraskuuta 1900 Tampere – 10. syyskuuta 1950 Helsinki) oli maanviljelyskemisti, professori ja IKL:n kansanedustaja.


title: Pauli Tuorila

text: Tuorilan vanhemmat olivat kauppias Viktor Tuorila ja Hilja Rosa Saari. Hän pääsi ylioppilaaksi 1918 ja valmistui filosofian kandidaatiksi 1922. Tuorila väitteli teknillisten tieteiden tohtoriksi Zürichissa 1926 (väitöskirja "Über die rasche und langsame Koagulation von polydispersen Systemen"). Hän suoritti vielä maatalous- ja metsätieteiden lisensiaatin ja tohtorin tutkinnot 1929 (väitöskirja vuodelta 1927 oli nimeltään "Über ortho- und perikinetische Koagulation"). Tuorila oli Maataloushallituksen kasvinviljelyskokeiden tarkastajana 1922–1923, Suomen suoviljelysyhdistysten kemistinä 1926–1930 ja Valtion maatalouskoelaitoksen professorina sekä maanviljelyskemian ja -fysiikan osastonhoitajana 1930–1950. Helsingin yliopistossa hän toimi maanviljelyskemian dosenttina 1930–1948 ja maanviljelyskemian ja -fysiikan vt. professorina 1939–1941 ja oli lisäksi Teknillisen korkeakoulun maaperäopin ylimääräisenä opettajana 1935–1950. Hän julkaisi tutkimuksia kolloidi- ja maanviljelyskemian eri osa-alueilta, kuten kalkkilannoituksesta.


title: Pauli Tuorila

text: Tuorila oli IKL:n kansanedustajana 1936–1939 edustaen Hämeen läänin pohjoista vaalipiiriä. Hän oli myös valitsijamies vuosien 1937, 1940 ja 1943 presidentinvaaleissa. Tuorila oli jäsenenä Valtion tieteellisessä keskuslautakunnassa ja toimi Suomen maataloustieteellisen seuran ja Suomen suoviljelysyhdistyksen puheenjohtajana.


title: Pauli Tuorila

text: Tuorila oli naimisissa vuodesta 1927 Carin Ester Cadeniuksen kanssa.


title: Arvi Malmivaara

text: Arvi Einar Malmivaara (sukunimi vuoteen 1906 Malmberg, 23. toukokuuta 1885 Kiuruvesi – 30. elokuuta 1970 Seinäjoki) oli Ylistaron kirkkoherra, lääninrovasti ja IKL:n kansanedustaja.


title: Arvi Malmivaara

text: Malmivaaran vanhemmat olivat kirkkoherra, kansanedustaja Wilhelm Malmberg (Malmivaara) ja Karin Rajander. Hän pääsi ylioppilaaksi 1906, valmistui filosofian kandidaatiksi 1909 ja suoritti teologisen erotutkinnon ja vihittiin papiksi 1916. Kenttäpappina 1918 valkoisten joukoissa. Pastoraalitutkinnon Malmivaara suoritti vuonna 1919.


title: Arvi Malmivaara

text: Malmivaara oli Lapuan yhteiskoulun uskonnon ja piirustuksen opettajana 1909–1919, koulun johtajana 1913–1919 ja ylimääräisenä pappina Lapualla 1916–1919. Hän toimi Kuusankosken vt. kirkkoherrana 1919–1923, kirkkoherrana 1923–1928 ja Ylistaron kirkkoherrana 1928–1958. Lapuan rovastikunnan lääninrovastina Malmivaara oli 1939–1958.


title: Arvi Malmivaara

text: Malmivaara oli IKL:n kansanedustajana 1935–1939 edustaen Vaasan läänin pohjoista vaalipiiriä. Hän tuli eduskuntaan edustaja Martti Rantasen tilalle 2. syyskuuta 1935. Presidentin valitsijamiehenä Malmivaara toimi vuosien 1937, 1940 ja 1943 presidentinvaaleissa ja oli mukana kunnallispolitiikassa Ylistaron kunnanvaltuuston puheenjohtajana. Malmivaara oli jäsenenä Lapuan liikkeen valtuuskunnassa ja hän oli myös kirkolliskokouksen jäsen.


title: Arvi Malmivaara

text: Malmivaara on maalannut Valkealan Tuohikotin kirkon alttaritaulun "Jeesus Getsemanessa".


title: Arvi Malmivaara

text: Malmivaara oli naimisissa vuosina 1909–1936 Ruusa Emilia Sarparannan kanssa. Jäätyään leskeksi hän meni naimisiin 1937 Agnes Charlotta Isakssonin kanssa.


title: Semjon Poltavski

text: Semjon Poltavski (, 8. helmikuuta 1981, Odessa) on venäläinen huippulentopalloilija. Poltavski pelaa tällä hetkellä Superliigassa, Moskovan Dynamon riveissä. Häntä pidetään yhtenä maailman parhaimmista hakkureista.


title: Semjon Poltavski

text: Semen Poltavski syntyi Odessassa vuonna 1981. Hän teki debyyttinsä seuratasolla Automobilist nimisessä joukkueessa. Poltavskin toinen seura hänen urallansa oli Baltika Saint Petersburg, jossa hän kehittyi hyvään tahtiin urallaan eteenpäin. Hänen nuoruusvuodet ovat kadehtittavia. Hän johdatti Venäjän nuorten maajoukkueen alle 19-vuotiaiden ja alle 21-vuotiaiden maailmanmestaruuteen olemalla joukkueen kapteeni. Hänet valittiin kyseisissä turnauksissa parhaimmaksi syöttäjäksi.


title: Semjon Poltavski

text: Kaudeksi 2002-2003 Poltavski siirtyi Italian A1-liigaan vuodeksi pelaamaan Acqua Paradiso Gabeca Montichiariin. Italia ei kuitenkaan ollut hänen mieleen ja hän palasi takaisin Superliigaan Dynamo Moskovan riveihin kaudeksi 2003-2004. Hän oli joukkueensa kanssa Venäjän Cup-finaalissa kausilla 2003, 2004 jääden toiseksi. Kausilla 2004 sekä 2005 hän oli Superliigassa hopealle. Kaudella 2006 hän kirkasti hopean värit voittamalla superliigan sekä Venäjän Cupin.


title: Semjon Poltavski

text: Poltavski nousi Venäjän miesten maajoukkueeseen ensimmäisen kerran vuonna 2002. Siitä lähtien hän on ollut joukkueessa korvaamaton pelaaja. Vuonna 2003 Poltavski otti uransa ensimmäisen arvokisamitalinsa aikuisissa EM-kisoissa, kun hän voitti pronssia. Vuoden 2005 EM-kisoissa Poltavski otti Venäjän maajoukkueen mukana EM-hopeaa. Venäjä oli häviöllä EM-välierää viidennessä erässä jo 12-7 Espanjaa vastaan. Joukkue kuitenkin nousi uskomattomasti otteluvoittoon 15-13 lukemin. Finaaliottelussa Venäjä kuitenkin hävisi Italialle tiukasti 3-2.


title: Semjon Poltavski

text: Kaudella 2006 Poltavski johdatti Venäjän maajoukkueen Lentopallon maailmanliigassa pronssille ja samalla seurajoukkueensa Venäjän Superliigan voittoon sekä Venäjän cup kultaan. Kaudella 2007 Venäjä eteni peräti Mmailmanliigan finaaliin asti, jossa se kohtasi Brasilian. Poltavski oli finaalissa selvästi Venäjän paras pelaaja paukuttamalla palloa hurjilla tehoilla. Se ei kuitenkaan riittänyt ihan Venäjälle, kun joukkue hävisi tiukasti 3-1. Poltavskille ja maajoukkueella oli suuret paineet kun se isännöi samana vuonna EM-kotikisoja Moskovassa. Poltavski komeili vielä koko Moskovan ja Venäjän kaduilla suurissa julisteissa kisamainoksissa. Venäjä piti ennakkosuosikin paineet hyvin kasassa aina finaalin asti, jossa joukkue hävisi yllättäen Espanjalle tiukkaakin tiukemmin 3-2. Poltavski valittiin kisoissa parhaimmaksi pelaajaksi sekä pistemieheksi.


title: Semjon Poltavski

text: Poltavsky valittiin vuoden 2007 Lentopallon Maailmancupissa parhaimmaksi syöttäjäksi sekä hakkuriksi.


title: Aistinsisältö

text: Aistinsisältö tai aistimussisältö (, monikossa "sense data", < , ”annettu”: ”aisteille annettu”) tarkoittaa sitä kuvaa todellisuudesta, minkä aistit antavat mielelle. Se on keskeinen käsite havaitsemisen filosofiassa.


title: Aistinsisältö

text: Monet filosofit ovat katsoneet, että aistimuksen kaikkein välittömimpiä olioita ovat mielen oliot. Mielessä on siis kahdenlaisia asioita: "mielen olioita", jotka voivat edustaa mielen ulkopuolisia asioita, ja jotakin joka saa ne aikaan, kuten "havaintoakti" (Edmund Husserl) tai "sisäisen aistin" toiminta (René Descartes, Immanuel Kant)


title: Aistinsisältö

text: Tämän näkemyksen mukaan kun esimerkiksi näen presidentin televisiossa, ensimmäinen asia jonka havaitsen on "kuva presidentistä mielessäni". Tämä kuva, aistinsisältö, edustaa televisiossa näkyvää liikkuvaa kuvaa, joka puolestaan edustaa presidenttiä itseään. Aistinsisältö edustaa siis presidenttiä minulle. Mielen sisäiset oliot edustavat siis fyysisiä ulkoisia (eli mielen ulkopuolisia) olioita.


title: Aistinsisältö

text: Subjektiivisesta havaintokokemuksesta on mahdotonta olla varmoja, erotammeko jotakin mikä on olemassa itsenäisesti, vai jotakin mikä on vain harhaa. Voimme olla varmoja vain, että koemme aistinsisältöjä mielessämme. Tätä kutsutaan ”illuusion argumentiksi”.


title: Aistinsisältö

text: Aristoteelisessa ja skolastisessa filosofiassa samanlaista käsitettä ("fantasma", mielikuva) käytettiin viittaamaan eräänlaiseen aineelliseen kuvaan tai painaumaan aistielimissä. Se ikään kuin siirtää tai välittää ulkoisia esineitä koskevan informaation aineellisista aisteista yleensä aineettomana pidettyyn ymmärrykseen. G. E. Moore ja Bertrand Russell ottivat käsitteen käyttöön nimeämään oletettuja aisteille välittömästi ja ilman tulkintaa annettuja, suoraan tiedettyjä asioita, kuten värejä, muotoja, jne.


title: Aistinsisältö

text: Samantyyppisestä ajatuksesta on käytetty myös muita nimityksiä, kuten esimerkiksi "impressiot" (David Hume), "ideat" (George Berkeley), "sensibilia" (J. L. Austin), "kvalia" (C. I. Lewis) ja "aistittu sisällys" (engl. "sense content"; C. J. Ducasse, A. J. Ayer).


title: Aistinsisältö

text: Aistinsisältöteorioita ovat kritisoineet erityisesti sellaiset filosofit kuin J. L. Austin ja Wilfrid Sellars.


title: Luettelo suomalaisista elokuvajulkaisuista

text: Tämä on luettelo Suomessa ilmestyneistä elokuviin liittyvistä lehdistä ja verkkojulkaisuista.


text: Arvio on summittainen näkemys sivuston vaikutuksesta.


title: One-Two-Go Airlines

text: One-Two-Go () on thaimaalainen halpalentoyhtiö, jonka omistaa Orient Thai Airlines. Yhtiön pääkonttori on Bangkokissa ja kotikenttänä toimii Don Muangin kansainvälinen lentoasema. Yhtiö aloitti toimintansa 3. joulukuuta 2003 ja lopetti heinäkuussa 2010.


title: One-Two-Go Airlines

text: One-Two-Go lentää pääasiassa Thaimaan sisäisiä lentoja, mutta sillä on reittilentoja myös Hongkongiin.Lento 269:n onnettomuuden jälkeen One-Two-Golla on kalustossaan kahdeksan lentokonetta.One-Two-Gon lentoa 269 kohtasi vakava onnettomuus 16. syyskuuta 2007 Phuketin kansainvälisellä lentoasemalla, kun yhtiön MD-82-tyyppinen kone epäonnistui laskussaan huonon sään vallitessa. Turmakone ajautui sivuun kiitotieltä, syttyi tuleen ja katkesi kahteen osaan. Koneessa oli 130 ihmistä, josta miehistöä seitsemän henkeä. Kuolleita oli 88 ja loukkaantuneita 42.


title: Hameln

text: Hameln on keskisuuri kaupunki Ala-Saksin osavaltiossa, luoteisessa Saksassa. Se sijaitsee lounaiseen Hannoverista ja toimii Hameln-Pyrmontin piirikunnan pääkaupunkina. Noin 59 000 asukkaan kaupunki tunnetaan ennen kaikkea sinne 1200-luvulla sijoittuvasta saksalaisesta kansansadusta "Hamelnin pillipiipari".


title: Hameln

text: Varhaisin maininta Hamelnista kaupunkina on peräisin vuoden 1200 tienoilta. Vuodesta 1426 vuoteen 1572 kaupunki oli Hansaliiton jäsen. Uskonpuhdistus saapui kaupunkiin vuonna 1540. Kolmikymmenvuotisessa sodassa kaupungin lähistöllä käytiin taisteluita. Vuonna 1664 alkoi Hamelnin vaurauden kausi, kun siitä muodostui Braunschweig-Calenbergin herttuakunnan linnoitettu rajakaupunki. Vuonna 1867 kaupungista tuli osa Preussia.


title: Hameln

text: Toisen maailmansodan jälkeen Hamelnissa sijaitsi brittiläisten miehitysjoukkojen hallinnoima vankila. Vankilassa hirtettiin yli 200 ihmistä, muun muassa Irma Grese ja Josef Kramer.


title: Hon’inbō Sansa

text: Hon’inbō Sansa (, 1559 – 13. kesäkuuta 1623) oli yksi vahvimmista gon pelaajasta Edo-kauden Japanissa ja Hon’inbō-koulukunnan perustaja. Hän oli buddhalainen munkki ja käytti nimeä Nikkai. Nikkai opetti gota kaikille kolmelle feodaalisen Japanin yhdistäjälle; Oda Nobunagalle, Toyotomi Hideyoshille ja Tokugawa Ieyasulle. Nikkai vaihtoi nimensä Hon’inbō Sansaksi, kun Ieyasu nimitti hänet Godokoron virkaan johtamaan valtion go-virastoa.


title: Kaija Pohjola

text: Kaija Pohjola (o.s. Keinänen, s. 26. syyskuuta 1951 Kuopio) on suomalainen laulaja.


title: Kaija Pohjola

text: Hän osallistui vuonna 1969 Intro-lehden Tähtijahti-kilpailuun ja pääsi sitä kautta levyttämään kappaleen "Dong Hoin tyttö", joka päätyi kokoelmalle "Tähtijahti 69". Vuonna 1991 Pohjola voitti Seinäjoen tangomarkkinoilla Tangokuningattaren tittelin. Hänen ensimmäinen albuminsa "Kultaa kuutamo loi" myi kultaa vuonna 1992.


title: Kaija Pohjola

text: 2000-luvulla Pohjola esiintyi muun muassa Nalle Lehtosen Tulinen Trumpetti -yhtyeen solistina.


title: Kaija Pohjola

text: Pohjola oli naimisissa Seppo Pohjolan kanssa yli kolmekymmentä vuotta tämän kuolemaan, vuonna 2007 saakka. Kaija Pohjola on ollut vuodesta 2014 lähtien kihloissa Matti Vartialan kanssa. Pohjolalla on kaksi aikuista lasta.


title: Jari Gröhn

text: Jari Gröhn (s. 8. syyskuuta 1984 Rovaniemi) on suomalainen jalkapalloilija, joka edustaa Kolmosessa pelaavaa Rollon Poikia. Hän on pelipaikaltaan keskuspuolustaja.


title: Jari Gröhn

text: Gröhn on Rovaniemen Palloseuran kasvatti ja hän debytoi seuran edustusjoukkueessa kaudella 2002. Varsinaisen läpimurtonsa Gröhn teki 2006, sillä hän oli sivussa vain kolmesta ottelusta koko kaudella. Kaudella 2007 Gröhn oli loukkaantuneena ja pääsi kentälle vain neljässä alkukauden ottelussa. Kauden jälkeen RoPS ei jatkanut enää hänen sopimustaan ja Gröhn siirtyi FC Santa Clausiin. Siellä hän pelasi neljä kautta ennen kuin sai jälleen sopimuksen kasvattajaseuraansa 2012.


title: David Cross

text: David Cross (s. 4. huhtikuuta 1964) on yhdysvaltalainen näyttelijä, koomikko ja käsikirjoittaja. Hän sai vuonna 1993 Emmy-palkinnon "The Ben Stiller Show'sta".


title: David Cross

text: Cross syntyi Atlantassa, Georgiassa, ja opiskeli Northside High School of the Performing Artsissa. Hän jätti Emerson Collegen kesken Massachusettsissa. Käsikirjoittamisen lisäksi hän esiintyi Ben Stiller Show'ssa ajoittain myös henkilökohtaisesti. Vuosina 1995–1998 hän oli "Mr. Show'n" vakituinen tähti. Hänen vitsinsä sisältävät usein poliittista satiiria.


title: David Cross

text: Cross on tähän mennessä julkaissut stand up -materiaaliaan myös kahdella menestyneellä Sub Popin CD-levyllä, "Shut Up You Fucking Baby!:lla" (2002) ja "It's Not Funnylla" (2004). Hän esitti professorin alaraajahalvaantunutta avustaja Dwight Hartmania kauhuelokuvaparodiassa "Scary Movie 2" (2001).


title: David Cross

text: Crossilla on ollut useita rooleja elokuvissa, televisiossa ja eri esittäjien musiikkivideoilla, mutta myös videopelien äänenä. Hän on taustaltaan juutalainen, mutta uskonnolliselta kannaltaan ateisti, ja hän on julkisesti osoittanut inhonsa Creed-, Evanescence-, P.O.D.- ja Staind-yhtyeitä kohtaan. Hän on esiintynyt Beastie Boysin konserttielokuvassa "Awesome; I Fuckin' Shot That!" (2006).


title: Theatrum Chemicum Britannicum

text: Theatrum Chemicum Britannicum on brittiläisen alkemisti Elias Ashmolen vuonna 1652 julkaisema alkemistinen teos. Teoksessa tiivistetään sen hetkinen alkemistinen tieto. Teoksessa on noin 500 englanniksi kirjoitettua sivua.


title: Chileshe Chibwe

text: Chileshe Chibwe (s. 13. toukokuuta 1985) on sambialainen jalkapalloilija, pelipaikaltaan hyökkääjä/hyökkäävä keskikenttäpelaaja. Seuratasolla hän edusti viimeksi Rovaniemen Palloseuraa. Chibwe tuli Rovaniemelle kaudeksi 2007 Sambiasta Chanda Mwaban, Stephen Kundan ja Derik Sailetin kanssa. Hän sai nopeasti nelivuotisen sopimuksen ja oli RoPS:n paras maalintekijä harjoitusotteluissa. Vaikka Chibwe onkin hyökkääjä, niin hän pystyy pelaamaan myös keskikentän laidalla ja laiturina. Hän on pelannut aiemmin kotimaansa Nkana-joukkueessa Sambian liigassa ja esiintynyt myös Sambian alle 23-vuotiaiden maajoukkueessa.


title: Chileshe Chibwe

text: Chibwe teki Veikkausliiga-debyyttinsä Rovaniemen Palloseurassa kaudella 2008. Kauden päätyttyä hän oli RoPSin paras maalintekijä viidellä Veikkausliiga-maalillaan.


title: Chileshe Chibwe

text: 15. marraskuuta 2008 Chibwe teki uuden jatkosopimuksen Rovaniemen Palloseuran kanssa, joka kestää kauden 2012 loppuun. Chibwe on potenut syksystä 2008 asti polvivammaa, mutta hän teki paluun kentille kevään 2009 Liigacupissa.


title: Chileshe Chibwe

text: Chibwe ja kahdeksan muuta pelaajaa sai potkut Rovaniemen Palloseurasta keväällä 2011 vedonlyöntiskandaalin vuoksi.


title: Arvostelma

text: Arvostelma (, ) tarkoittaa filosofiassa mielen aktia, jossa jostakin väitetään jotakin, tai tällaisen aktin sisältöä.


title: Arvostelma

text: Aristoteleen logiikassa arvostelma oli subjektin (se josta väitetään) ja predikaatin (se mitä väitetään) yhdistelmä, joka kuvasi, että jokin on tai ei ole ominaista jollekin. Arvostelma sijoittui syllogismissa joko premissiksi tai johtopäätökseksi.


title: Arvostelma

text: Viimeistään Immanuel Kantista lähtien arvostelmat on voitu jakaa toisaalta analyyttisiin ja synteettisiin arvostelmiin, ja toisaalta apriorisiin ja aposteriorisiin arvostelmiin. Arvostelma on apriorinen silloin, kun sen totuus voidaan tietää pelkästään kokemuksesta riippumatta, ja muutoin aposteriorinen. Arvostelma on analyyttinen silloin, kun sen totuus tai epätotuus määräytyy pelkästään siinä olevien käsitteiden välisten suhteiden perusteella, ja synteettinen silloin, kun tämän lisäksi tarvitaan viittausta havaintokokemukseen.


title: Gerard Gallant

text: Gerard "Turk" Gallant (s. 2. syyskuuta 1963, Summerside, Prinssi Edwardin saari, Kanada) on kanadalainen jääkiekkovalmentaja ja entinen NHL-pelaaja.


title: Gerard Gallant

text: Gallant varattiin Detroit Red Wingsiin NHL:n vuoden 1981 varaustilaisuudessa kuudennella kierroksella, kaikkiaan sijalta 107. Vasemman laitahyökkääjän paikalla hän teki NHL-urallaan 211 maalia 615 ottelussa Red Wingsille ja Tampa Bay Lightningille. Playoffeissa hän teki 18 osumaa.


title: Gerard Gallant

text: Pelaajauransa jälkeen Gallant toiminut valmentajana. Hänestä tuli Columbus Blue Jacketsin päävalmentaja kauden aikana. Hänet erotettiin marraskuussa 2006. Vuonna 2014 Gallant valittiin Florida Panthersin päävalmentajaksi. Panthers voitti hänen valmennuksessaan divisioonansa mestaruuden kaudella ja Gallant oli ehdolla vuoden valmentajan palkinnon, Jack Adams Awardin, saajaksi. Hänet kuitenkin irtisanottiin seuraavan kauden alkupuolella, marraskuussa 2016. Pääsyyksi joukkueen johto kertoi erimielisyydet joukkueen pelitavasta.


title: Gerard Gallant

text: Huhtikuussa 2017 Gallant nimitettiin Vegas Golden Knightsien ensimmäiseksi päävalmentajaksi.


title: Promsvjazbank

text: Promsvjazbank () on venäläinen vuonna 1995 perustettu pankki. Sen pääkonttori on Moskovassa.


title: Promsvjazbank

text: Pankin pääomistajat ovat Ananjevin veljekset Dmitri ja Aleksei Ananjev. Saksalainen Commerzbank Auslandsbanken Holding AG omisti yhtiöstä 15 %, mutta myi osuutensa Ananjeveille 2012.


title: Promsvjazbank

text: Euroopan jälleenrakennus- ja kehityspankki osti 12% pankin osakkeista 2010.


title: Asenne

text: Asenne voi tarkoittaa seuraavia asioita:


title: Dmitri Ananjev

text: Dmitri Ananjev on venäläinen miljardööri. Hän omistaa isoveljensä Aleksei Ananjevin kanssa suurimman osuuden Promsvjazbankista. Hänen omaisuutensa arvo on Forbesin arvion mukaan noin 1,7 miljardia Yhdysvaltain dollaria.


title: Dmitri Ananjev

text: Ananjev lähti liike-elämään veljensä kannustamana. He aloittivat tietokoneiden tuonnilla Venäjälle, perustivat pankin ja ovat olleet aktiivisia kiinteistö- ja media-alalla (mm. Argumenty i fakty -lehti). Kerättyään miljardiomaisuuden he päättivät kouluttautua ja suorittivat liiketaloustieteen yliopistotutkinnon Chicagon yliopistossa 2005. Dmitri Ananjev nimitettiin Venäjän parlamentin ylähuoneeseen liittoneuvostoon Jamalin Nenetsiasta.


title: Lampetti

text: Lampetti on seinään kiinnitettävä valaisin, alun perin kynttilän pitimeksi keksitty mutta nykyisin on myös sähkölamppua käyttäviä lampetteja. Lampetissa on alusta, johon kynttilä kiinnitetään, sekä tausta, joka sekä suojaa seinämateriaalia että usein myös toimii heijastimena ja siten lisää valotehoa huoneessa.


title: Lampetti

text: Lampetteja käytetään erityisesti kokovartalopeilin vieressä, koska sivulta tuleva valo auttaa peilikuvan tarkastelussa.


title: Aleksei Ananjev

text: Aleksei Ananjev on venäläinen miljardööri. Hän omistaa veljensä Dmitri Anajevin kanssa suurimman osuuden Promsvjazbankista. Hänen omaisuutensa arvo on Forbesin arvion mukaan noin 1,7 miljardia Yhdysvaltain dollaria.


title: Aleksei Ananjev

text: Ananjevin veljekset aloittivat tietokoneiden tuonnilla Venäjälle, perustivat pankin ja ovat olleet aktiivisia kiinteistö- ja media-alalla (mm. Argumenty i fakty -lehti). Kerättyään miljardiomaisuuden he päättivät kouluttautua ja suorittivat liiketaloustieteen yliopistotutkinnon Chicagon yliopistossa 2005. Aleksei Ananjev johtaa liiketoimien tietotekniikka- ja strategiapuolta. Veljensä tavoin hän on hyvin uskonnollinen ja avustaa vapaa-aikanaan Moskovan Pyhän kolminaisuuden kirkossa. Molemmat veljeksistä ovat naimisissa.


title: Manuel Beltrán

text: Manuel Beltrán Martinez (s. 28. toukokuuta 1971 Jaén) on espanjalainen maantiepyöräilijä, joka kilpaili ammattilaisena vuosina 1995−2008. Hän sijoittui suurissa ympäriajoissa useita kertoja 15 parhaan joukkoon, vaikka toimikin etenkin Ranskan ympäriajossa vuoriosuuksilla tallinsa kapteenien, kuten Lance Armstrongin, apuajajana.


title: Manuel Beltrán

text: Beltrán antoi vuoden 2008 Ranskan ympäriajon ensimmäisen etapin jälkeen EPOa sisältäneen dopingnäytteen. Poliisi kuulusteli Beltránia kahden tunnin ajan ja tutki tämän hotellihuoneen, mutta ei löytänyt kiellettyjä aineita. Myös b-näyte osoittautui positiiviseksi.


title: Manuel Beltrán

text: Ranskan senaatti kertoi 2013 Beltránin olleen yksi ajajista, joiden dopingnäytteistä oli vuoden 1998 Ranskan ympäriajossa löytynyt vähäisiä määrää EPO-hormonia Ranskan antidopingjärjestön 2004 tekemissä uusintatesteissä. Hänelle, kuten muillekaan ajajille, ei aiheutunut sanktioita asian johdosta.


title: Luettelo hakukoneista

text: Tällä sivulla luetellaan hakukoneita.


title: Orlochlessin torni

text: Orlochlessin torni oli Särkänniemen elämyspuistossa toimiva laite, "dark ride", jonka tarkoitus ei ole perinteisten kummitusjunien tapaan pelotella vierailijoita. Kohteen suunnittelusta vastasi mielikuvittaja Kenneth Sundberg. Kohteessa oli otettu huomioon pienetkin lapset, joten kovin pelottavia elementtejä torni ei sisältänyt. Tornia muutettiin vuosien aikana tarkoituksellisesti synkempään suuntaan.


title: Orlochlessin torni

text: Orlochlessin tornin kehyskertomuksena toimi tarina vampyyrisuvun "mustasta lampaasta", kiltistä Kreisi Drakkiksesta, jota hänen setänsä Orlochless ei voi sietää. Setä on onnistunut vangitsemaan Drakkiksen syvälle tornin uumeniin, ja Drakkiksen lapset, PikkuHirviöt, päättävät pelastaa isänsä sieltä.


title: Orlochlessin torni

text: Orlochlessin torni (vuosinna 2000-2011) toteutettiin jo valmiina olleeseen Kummituslinnan rakennukseen. Rakennukselle oli tuolloin jo kertynyt 22 käyttövuotta. Kummituslinna tuli tiensä päähän kauden 1999 jälkeen, ja Ari Backmanin huonokuntoinen linnakulissi piti osittain riisua alas. Kummituslinna ehti toimia 15 kesää. Koko rakennus tuli tiensä päähän ja purettiin nopeasti kesäkauden loputtua vuonna 2011.


title: Orlochlessin torni

text: Orlochlessin tornin ja koko vanhan Ipanaarion paikalle tuli kesällä 2012 maailman ensimmäinen Angry Birds Land.


title: Hardcore Superstar

text: Hardcore Superstar on ruotsalainen hard rockia ja glam metalia soittava yhtye. Se perustettiin vuonna 1997 Göteborgissa. Alkuperäiseen kokoonpanoon kuuluivat laulaja Jocke Berg, kitaristi Silver Silver, basisti Martin Sandvik ja rumpali Magnus "Andreasson. Yhtyeen tyylissä sekä musiikissa on vaikutteita 80-luvun "tukkabändeistä" kuten Aerosmithista, Hanoi Rocksista, Mötley Crüesta ja Guns N' Rosesista.


title: Hardcore Superstar

text: Yhtye julkaisi esikoisalbuminsa "It's Only Rock 'n' Roll vuonna 1998. Tuorein albumi, HCSS julkaistiin vuonna 2015."


title: Kanadan naisten jalkapallomaajoukkue

text: Kanadan naisten jalkapallomaajoukkue edustaa Kanadaa naisten jalkapallon kansainvälisissä otteluissa. Se on saavuttanut olympialaisissa kahdesti pronssia ja voittanut kahdesti maanosaliittonsa (CONCACAF) mestaruuden.


title: Kanadan naisten jalkapallomaajoukkue

text: Pekingin 2008 olympialaisissa Kanada karsiutui puolivälierissä. Alkulohkossaan se voitti Argentiinan 2–1, pelasi Kiinan kanssa tasan 1–1 ja hävisi Ruotsille 1–2. Se pääsi jatkoon oltuaan omissa lohkoissaan kolmanneksi sijoittuneista toiseksi paras mutta hävisi puolivälierissä Yhdysvalloille 1–2.


title: Kanadan naisten jalkapallomaajoukkue

text: Lontoon olympialaisissa 2012 Kanada voitti pronssia. Alkulohkon se aloitti tappiolla Japania vastaan maalein 1–2 mutta voitettuaan Etelä-Afrikan 3–0 ja pelattuaan Ruotsin kanssa tasan 2–2, Kanada selvisi puolivälieriin parhaana lohkokolmosena. Puolivälierässä kaatui Iso-Britannia 2–0. Välierässä Yhdysvaltoja vastaan Kanada oli kolmesti johdossa mutta hävisi jatkoajalle venyneen ottelun 3–4. Pronssiottelussa see voitti Ranskan 1–0 Diane Mathesonin maalilla. Joukkueen kapteeni Christine Sinclair oli turnauksen paras maalintekijä kuudella maalillaan.


title: Kanadan naisten jalkapallomaajoukkue

text: Rio de Janeiron olympialaisissa 2016 Kanada saavutti toistamiseen pronssia. Alkulohkossaan se voitti Australian, Zimbabwen ja Saksan. Puolivälierissä Kanada voitti Ranskan 1–0 mutta välierissä vastaan tuli jälleen Saksa, joka tällä kertaa voitti maalein 0–2. Pronssiottelussa Kanada voitti Brasilian 2–1 Deanne Rosen ja Christine Sinclairin maaleilla.


title: Kanadan naisten jalkapallomaajoukkue

text: Kanadan naismaajoukkue on osallistunut MM-kisoihin kuusi kertaa ja sijoittunut parhaimmillaan neljänneksi. Ruotsin MM-kisoissa 1995 se hävisi alkulohkossaan Englannille 2–3 ja Norjalle 0–7 ja pelasi tappiopeliensä välissä Nigerian kanssa tasan 3–3. Vuonna 1999 Yhdysvaltain järjestämässä MM-lopputurnauksessa Kanada pelasi Japanin kanssa tasapelin 1–1 mutta hävisi sitten Norjalle 1–7 ja Venäjälle 1–4.


title: Kanadan naisten jalkapallomaajoukkue

text: Vuoden 2003 MM-kisoissa, jotka pelattiin jälleen Yhdysvalloissa, Kanada hävisi alkulohkossa Saksalle 1–4 mutta voitti sen jälkeen Argentiinan 3–0 ja Japanin 3–1 ja sijoittui lohkossaan toiseksi. Puolivälierissä Kanada voitti Kiinan 1–0 kapteeninsa Charmaine Hooperin tekemällä maalilla. Välierissä se hävisi Ruotsille 1–2 vaikka johtikin ottelua Kara Langin 64. minuutilla tekemällä maalilla. Pronssiottelussa Kanada hävisi Yhdysvalloille 1–3 ja sijoittui turnauksessa neljänneksi. Kanadan ainoan maalin pronssiottelussa viimeisteli Christine Sinclair.


title: Kanadan naisten jalkapallomaajoukkue

text: Vuoden 2007 MM-kisoissa Kiinassa Kanada hävisi alkulohkossaan ensin Norjalle 1–2, voitti sitten Ghanan 4–0 ja pelasi lopuksi Australian kanssa tasan 2–2. Se sijoittui lohkossa kolmanneksi eikä selviytynyt puolivälieriin. Norjalaisen Even Pellerudin valmentaman joukkueen maalintekijät olivat kapteeni Christine Sinclair (3 maalia), Candace-Marie Chapman (1), Martina Franko (1), Sophie Schmidt (1) ja Melissa Tancredi (1).


title: Kanadan naisten jalkapallomaajoukkue

text: Vuoden 2011 MM-kisoissa Saksassa Kanada hävisi emäntämaalle 1–2, Ranskalle 0–4 sekä Nigerialle 0–1 eikä selviytynyt alkulohkosta jatkoon. Joukkueen ainoa maalintekijä oli Christine Sinclair.


title: Kanadan naisten jalkapallomaajoukkue

text: Vuonna 2015 Kanada toimi MM-kisojen järjestäjämaana. Alkulohkossaan se voitti Kiinan 1–0 sekä pelasi tasapelin Uuden-Seelannin kanssa maalein 0–0 ja Alankomaiden kanssa maalein 1–1. Alkulohkonsa ykkösenä Kanada eteni neljännesvälieriin, joissa se voitti Sveitsin 1–0. Puolivälierissä Kanada hävisi Englannille 1–2. Kanadan maalintekijät kisoissa olivat Christine Sinclair (2 maalia), Ashley Lawrence ja Josée Bélanger. Joukkuetta valmensi englantilainen John Herdman.


title: Kanadan naisten jalkapallomaajoukkue

text: CONCACAF-liiton mestaruuden Kanada on voittanut vuosina 1998 ja 2010. Vuonna 1998 Yhdysvallat ei ollut mukana, mutta vuoden 2010 voitto tuli, kun kaikki maanosan parhaat olivat mukana. Finaalissa Kanada kaatoi isäntämaa Meksikon 1-0.


title: Paul Henreid

text: Paul Georg Julius Hernried Freiherr von Wassel-Waldingau (10. tammikuuta 1908 Trieste, Itävalta-Unkari (nyk. Italia) – 29. maaliskuuta 1992 Santa Monica, Kalifornia), tunnettu ammattinimellään Paul Henreid, oli itävaltalainen näyttelijä ja elokuvaohjaaja.


title: Paul Henreid

text: Hän aloitti uransa Wienin teattereissa. Hänen elokuvauransa alkoi 1930-luvun alun saksalaisissa elokuvissa. Vuonna 1935 hän kuitenkin muutti Itävallasta Britanniaan. Sodan alettua hän oli joutua pidätetyksi vihollismaan kansalaisena, mutta onnistui näyttelijäystävänsä avulla välttämään sen. Hän teki debyyttinsä Hollywoodissa pienessä roolissa elokuvassa "Hyvästi, Mr. Chips" (Goodbye, Mr. Chips, 1939). Kolme vuotta myöhemmin ilmestyivät hänen kaksi kuuluisinta roolisuoritustaan: miespääosa elokuvassa "Uusien tähtien alla" ("Now, Voyager"), jossa hänen vastanäyttelijänään oli Bette Davis, sekä Victor Laszlon rooli elokuvassa "Casablanca", jossa vastanäyttelijöinä olivat Humphrey Bogart ja Ingrid Bergman. Tämän jälkeen hän ohjasi runsaasti niin elokuvia kuin televisiotuotantojakin. Hän on saanut urastaan kaksi tähteä Hollywood Walk of Famelle, toisen elokuvista ja toisen televisiosta.


title: Paul Henreid

text: Paul Henreidista tuli Yhdysvaltain kansalainen vuonna 1946. Hän oli naimisissa Elizabeth Gluckin kanssa vuodesta 1936 aina kuolemaansa saakka. Pariskunnalla oli kaksi lasta. Hän kuoli keuhkokuumeeseen 87-vuotiaana.


title: Luettelo Boycottin kappaleista

text: Tämä on luettelo Boycott -yhtyeen levyttämistä kappaleista aakkosjärjestyksessä.


title: Dečanin luostari

text: Dečanin luostari on suuri ortodoksinen luostari Kosovossa, 12 km Pećin kaupungista etelään. Sen katedraali on Balkanin suurin keskiaikainen kirkkorakennus, ja siellä on parhaiten säilynyt Bysantin freskoja.


title: Dečanin luostari

text: Luostari on rakennettu vuosien 1327 ja 1335 välillä ja se on omistettu Kristuksen ylösnousemukselle. Nykyisin luostarin veljestöön kuuluu kolmekymmentä jäsentä.


title: Dečanin luostari

text: Luostari on UNESCOn maailmanperintökohde vuodesta 2004.


title: David Warner

text: David Warner (s. 29. heinäkuuta 1941 Manchester) on englantilainen Emmy-palkittu näyttelijä.


title: David Warner

text: Näyttelijänuransa Warner aloitti teatterissa vuonna 1962 William Shakespearen komediassa Juhannusyön uni. Teatterissa hän esiintyi aina vuoteen 1972 asti. Myös televisiossa Warner esiintyi ensi kerran 1960-luvulla ja teki aluksi pieniä rooleja elokuvissa, kuten "Tom Jones – hulivilihurmuri" (1963) ja "Puhelu vainajalle" (1966). Ensimmäisen pääroolinsa Warner sai elokuvassa "Morgan – toivoton tapaus" vuonna 1966. Vuonna 1977 Warner näytteli kapteeni Kieselin roolia Sam Peckinpahin ainoassa sotaelokuvassa, "Rautaristi". Myöhemmin 1970-luvulta lähtien hän tuli tunnetuksi erityisesti näyteltyään usein konnarooleja elokuvissa, kuten "39 askelta" (1978), "Aikakone eli mitä Jack Viiltäjälle kuuluu tänään" (1979) ja "Aikavarkaat" (1981). Warner on näytellyt lisäksi Titanic-elokuvissa "S.O.S. Titanic" (1978) ja "Titanic" (1997).


title: David Warner

text: Ääninäyttelijä Warner aloitti 1960-luvulla tekemällä aluksi sivuääniä elokuviin. Myös vuonna 1982 hän näytteli elokuvassa "Tron" sekä Ed Dillingheriä että komentaja Sarkia ja oli myös MCP:n äänenä. 1990-luvulla Warner alkoikin tehdä useammin äänirooleja, joista merkittävin oli Rã’s al Ghul "Batman"-animaatiosarjassa; tästä roolisuorituksesta hän sai Annie-ehdokkuuden Teräsmiehen animaatiosarjassa. Warner oli myös "Bittipää"-animaation pääkonnan The Loben äänenä vuosina 1995–1996. Hän antoi äänensä vuonna 1999 julkaistulle "Descent 3":n konnalle, PTMC:n johtajalle Samuel Dravisille.


title: Semanttiset roolit

text: Semanttisilla rooleilla tarkoitetaan sanan asemaa lauseessa.


title: Semanttiset roolit

text: Semanttisten roolien tutkimus sai alkunsa antiikin aikana, kun ensimmäisenä Aristoteles jakoi lauseen sanoja sen mukaan, millainen tehtävä niillä oli lauseen merkityksen kannalta. Pian jakoa täsmennettiin ja ajatus sanaluokista ja lauseenjäsenistä kehittyi. Huolimatta alun alkuisesta ensisijaisuudestaan nykyään semanttisten roolien tutkimus ja etenkin opetus peruskouluissa on jäänyt sivummalle, lauseenjäsenten varjoon, ehkä siksikin, että merkitys ylipäätään on vaikeasti tutkittava kielitieteen ala ja sen asema tieteenä on moneen otteeseen kyseenalaistettu tutkittavan aiheen abstraktiuden vuoksi.


title: Semanttiset roolit

text: Erona syntaktisiin rooleihin, perinteisiin lauseenjäseniin, semantiikka tarkastelee lauseen osia merkityksen kannalta suhteessa muuhun lauseeseen. Toisin sanottuna semanttisten roolien jako tarkoittaa siis sitä, että lausetta jaettaessa osiin, sanoja ei jaeta luokkiin muodon tai taivutuksen vaan merkityksen perusteella. Tällöin semanttiselta kannalta ei ole merkitystä, onko psykologiseksi subjektiksi, teemaksi, nimetty lauseen osa lauseenjäsenien kannalta subjekti vai ei. Kyseessä on siis perinteiselle lauseenjäsennykselle vaihtoehtoinen lähestymistapa.


title: Semanttiset roolit

text: Nominien semanttisia rooleja jaetaan yleensä ainakin 11.


title: Semanttiset roolit

text:
- "Nainen" istui.
- "Villelle" kävi huonosti.
- "Mies" sai pysäköintisakot.
- "Piha" aurattiin lumesta.
- Pojasta kasvoi "mies".
- "Minulta" unohtui passi kotiin.
- Karhu käveli" metsässä."
- "Yöllä" valaisee kuu.
- Poika saapui "teitse".
- Saavuimme "kotiin".
- Minna kirjoitti "tietokoneella".


title: Fanny Cerrito

text: Fanny Cerrito, koko nimeltään Francesca Teresa Giuseppa Raffaela Cerrito (11. toukokuuta 1817, Napoli – 6. toukokuuta 1909, Pariisi), oli italialainen balettitanssija. Hän syntyi Napolissa ja sai opetusta Carlo Blasisilta.


title: Fanny Cerrito

text: Myöhemmin Cerrito opiskeli Jules Perrot'n ja Arthur Saint-Léonin johdolla, joista jälkimmäisen kanssa hän oli naimisissa vuosina 1845–1851. Hänellä oli huomattavia rooleja muiden muassa Cesare Pugnin säveltämien balettien "Ondine" (1843) ja "Pas de Quatre" (1845) kantaesityksissä. Molempiin koreografian oli luonut Jules Perrot.


title: Fanny Cerrito

text: Cerriton debyytti tapahtui Teatro San Carlossa vuonna 1832. Hän oli vuosina 1838–1840 La Scalan "prima ballerina" ja saavutti piakkoin menestystä kansainvälisellä urallaan. Elinaikanaan Cerrito oli yhtä maineikas kuin Marie Taglioni ja hänen suuri kilpailijansa Fanny Elssler.


title: Fanny Cerrito

text: Cerrito yritti jatkaa uraansa Pietarissa, Venäjällä, mutta palasi jo vuonna 1857 Englantiin, jossa hän piti jäähyväisesiintymisensä. Hänellä oli vuonna 1853 syntynyt avioliiton ulkopuolinen tytär Mathilde. Hän vietti myöhemmät vuotensa poissa julkisuudesta ja kuoli toukokuussa 1909 viisi päivää ennen kuin olisi täyttänyt 92 vuotta.


Pohjois-Korean naisten jalkapallomaajoukkue edustaa Pohjois-Koreaa naisten jalkapallon kansainvälisissä otteluissa.


title: Pohjois-Korean naisten jalkapallomaajoukkue

text: Pekingin 2008 olympialaisissa Pohjois-Korea voitti alkulohkossaan Nigerian 1–0 sekä hävisi Brasilialle 1–2 ja Saksalle 0–1. Lohkoissaan kolmanneksi sijoittuneiden keskinäisessä vertailussa Pohjois-Korea oli heikoin eikä siten selviytynyt puolivälieriin.


text: Pohjois-Korean naismaajoukkue on osallistunut neljiin MM-kisoihin. Vuosien 1999, 2003 ja 2011 MM-kisoissa sen pelit päättyivät alkulohkon jälkeen. Vuoden 1999 kisoissa se hävisi Nigerialle 1–2, voitti Tanskan 3–1 ja hävisi Yhdysvalloille 0–3. Vuoden 2003 MM-kisoissa se voitti Nigerian 3–0, mutta hävisi Ruotsille 0–1 ja Yhdysvalloille 0–3.


text: Vuoden 2007 MM-kisoissa Kiinassa Pohjois-Korea pelasi alkulohkossaan Yhdysvaltojen kanssa tasapelin 2–2, voitti Nigerian 2–0 ja hävisi Ruotsille 1–2 ja selviytyi puolivälieriin Ruotsia paremman maalieronsa ansiosta. Puolivälierissä se hävisi Saksalle 0–3. Kim Kwang Minin valmentaman, kisojen pienikokoisimman joukkueen maalintekijät olivat Kil Son Hui, Kim Yong Ae, Kim Kyong Hwa, joukkueen kapteeni Ri Kum Suk ja Ri Un Suk.


text: Vuoden 2011 MM-kisoissa Saksassa Pohjois-Korea hävisi Yhdysvalloille 0–2 ja Ruotsille 0–1 sekä pelasi Kolumbian kanssa maalittoman tasapelin eikä selviytynyt alkulohkosta jatkoon.


text: Aasian mestaruuden Pohjois-Korea on voittanut kolmesti, vuosina 2001, 2003 ja 2008.


title: Marie Taglioni

text: Marie Taglioni (23. huhtikuuta 1804 – 24. huhtikuuta 1884) oli italialainen ballerina ja länsimaisen tanssin historian keskeisiä hahmoja.


title: Marie Taglioni

text: Taglioni oli puoliksi ruotsalainen ja syntyi Tukholmassa. Hän tuli tunnetuksi isänsä Filippo Taglionin koreografiaan tehdyn baletin "La Sylphide" tulkinnalla jo vuonna 1832. Hän pääsi esiintymään muun muassa Her Majesty's Theatreen Lontoossa sekä Théâtre de l'Académie Royale de Musiqueen Pariisissa.


title: Marie Taglioni

text: Myöhemmin Taglioni sai merkittävän sopimuksen Mariinski-baletilta Venäjältä. Hän vetäytyi lavalta vuonna 1847, mutta toimi myöhemmälläkin urallaan mm. tanssinopettajana. Hänen ainoaksi koreografiseksi työkseen jäi "Le Papillon" (1861), jonka kantaesitystä oli tähdittämässä hänen oppilaansa Emma Livry.


title: Marie Taglioni

text: Taglioni kuoli Marseillessa 80-vuotiaana. Johann Strauss nuorempi sävelsi hänen kunniakseen "Marie Taglionin polkan", op. 173.


title: Polysemia

text:
Polysemia (, "poly-", "monta" ja σῆμα, "sêma", "merkki") tarkoittaa merkin (esimerkiksi sanan) monimerkityksellisyyttä. Se erotetaan yleensä homonymiasta, jossa sanan eri merkitykset ovat toisistaan selvästi erillisiä.
Ero polysemian ja homonymian välillä on sumea, sillä homonyymiset merkitykset voivat erkaantua sanan semanttisesta kentästä semanttisen siirtymän kautta.


title: Filippo Taglioni

text: Filippo Taglioni (5. marraskuuta 1777 Milano – 11. helmikuuta 1871 Como) oli italialainen tanssija ja koreografi. Hänen tunnetuin työnsä on baletti "La Sylphide".


title: Filippo Taglioni

text: Taglioni syntyi Milanossa, debytoi 17-vuotiaana Pisassa ja pääsi 22-vuotiaana Pariisin oopperan tanssijaksi. Tämän jälkeen hän lähti työn perässä Tukholmaan, jossa hän nai ruotsalaisen Sophie Karstenin. He saivat kaksi lasta, joista toinen, Marie Taglioni, on jäänyt historiaan suurena ballerinana. Myös parin poika Paul oli tanssija.


title: Filippo Taglioni

text: Vuonna 1832 sai kantaesityksensä alkuperäinen "La Sylphide", jossa esiintyminen oli merkittävä virstanpylväs tytär Marien uralla. Taglioni eli 93-vuotiaaksi.


title: Malaijinkonnamonni

text: Malaijinkonnamonni ("Encheloclarias curtisoma") on äärimmäisen uhanalainen kalalaji. Sitä on tavattu vain Malesian Selangorissa, metsäisen turvesuon läpi virtaavassa kolme metriä leveässä ja puoli metriä syvässä ojassa.


title: Malaijinkonnamonni

text: Malaijinkonnamonni kasvaa noin 8,2 cm pitkäksi. Sen vartalo on muodoltaan käärmemäinen, tiilenpunainen. Evät ovat läpikuultavan harmahtavat, viikset huomiota herättävän valkoiset.


title: Ghanan naisten jalkapallomaajoukkue

text: Ghanan naisten jalkapallomaajoukkue edustaa Ghanaa naisten jalkapallon kansainvälisissä otteluissa. Naisten FIFA-rankingissa se on vuonna 2017 sijalla 45.


title: Ghanan naisten jalkapallomaajoukkue

text: Ghanan naismaajoukkue on osallistunut MM-kisoihin kolmasti. Joka kerta sen pelit päättyivät alkulohkon jälkeen. Vuoden 1999 kisoissa se pelasi Australian kanssa tasapelin 1–1 ja hävisi Kiinalle 0–7 ja Ruotsille 0–2. Vuoden 2003 MM-kisoissa se hävisi Kiinalle 0–1 ja Venäjälle 0–3 mutta voitti Australian 2–1 kapteeninsa Alberta Sackeyn maaleilla.


title: Ghanan naisten jalkapallomaajoukkue

text: Vuoden 2007 MM-kisoissa Kiinassa Ghana hävisi Australialle 1–4, Kanadalle 0–4 ja Norjalle 2–7 ja jäi alkulohkossaan viimeiseksi. Joukkuetta valmensi Ghanan miesten maajoukkueen kapteenina pelannut ja sitä valmentanutkin Isaac Paha. Joukkueen maalintekijät olivat Anita Amankwa, Florence Okoe ja kapteenina toiminut Adjoa Bayor.


title: Ghanan naisten jalkapallomaajoukkue

text: Afrikan mestaruuskilpailuissa Ghana sijoittui toiseksi vuosina 1998, 2002 ja 2006 sekä kolmanneksi 2000 ja 2004.


title: Walt Cummings

text: Walt Cummings on kuvitteellinen hahmo yhdysvaltalaisessa televisiosarjassa "24". Hahmoa esittää John Allen Nelson.


title: Walt Cummings

text: Walt Cummings esitellään "24":n neljännellä tuotantokaudella, jossa hän työskentelee Yhdysvaltain varapresidentin Charles Loganin turvallisuuspäällikkönä.


title: Walt Cummings

text: Kun palkkasotilas Mitch Andersonin lentämä F-117A Nighthawk -rynnäkkökone ampuu alas Air Force Onen ja Yhdysvaltain presidentti John Keeler vammautuu onnettomuudessa, Logan nimitetään uudeksi presidentiksi. Koska Logan ei osoittaudu päättäväiseksi johtajaksi, Cummings ryhtyy varapresidentin neuvonantajan Mike Novickin ja entisen Yhdysvaltain presidentin David Palmerin kanssa neuvomaan Logania kansallisen turvallisuuden kannalta tärkeiden päätösten teossa.


title: Walt Cummings

text: Tuotantokauden loppuvaiheessa Jack Bauer murtautuu Kiinan suurlähetystöön, jolloin kiinalaiset sotilaat ampuvat vahingossa Kiinan suurlähettilään Koo Yinin. Kuoleman seurauksena kiinalaiset vaativat Yhdysvaltain hallitusta luovuttamaan Bauerin, mutta Cummings kertoo Loganille uskovansa Kiinan viranomaisten pyrkivän saamaan Bauerin kertomaan heille Yhdysvaltain valtionsalaisuuksia. Logan suostuu Cummingsin ehdotukseen, jossa Yhdysvaltain salainen palvelu tappaisi Bauerin ja lavastaisi salamurhan kiinalaisille onnettomuudeksi.


title: Walt Cummings

text: Presidentin suostumuksella Cummings tekee puhelinsoiton salaisen palvelun agentille Dale Spauldingille ja määrää tämän tappamaan Bauerin, mutta Mike kuulee salaa keskustelun ja kertoo Cummingsin aikeista Palmerille. Palmer ottaa yhteyden Baueriin, joka läheisimpien ystäviensä avustuksella lavastaa kuolemansa välttääkseen joutumisen joko yhdysvaltalaisten tappamaksi tai kiinalaisten kidnappaamaksi.


title: Walt Cummings

text: Cummings tekee paluun sarjan viidennellä tuotantokaudella, joka sijoittuu puolitoista vuotta neljännen kauden tapahtumien jälkeen. Logan on yhä Yhdysvaltain presidentti ja Cummings on nimitetty hänen kansliapäällikökseen. Tuotantokauden alussa paljastetaan, että Cummings on osallisena salaliitossa, joka järjestää David Palmerin salamurhan ja tekee yhteistyötä venäläisen liikemiehen Vladimir Bierkon terroristijärjestön kanssa.


title: Walt Cummings

text: Kun presidentin puoliso Martha Logan väittää, että edellisenä päivänä Palmer varoitti häntä puhelinsoitossa Yhdysvaltain kansallista turvallisuutta uhkaavasta vaarasta, Loganit kuuntelevat puhelinsoitosta tehdyn tallenteen. Cummings kuitenkin muokkaa tallennetta siten, että väärennetyssä keskustelussa Palmer ei mainitse kansallisen turvallisuuden joutuneen vaaratilanteeseen. Presidentti luulee vaimonsa kärsivän vainoharhaisuudesta ja suunnittelee lähettävänsä tämän mielisairaalaan, mutta Martha saa haltuunsa transkription alkuperäisestä puhelinkeskustelusta. Cummings huumaa Marthan kloroformilla ja hävittää todistusaineiston alkuperäisestä puhelinkeskustelusta.


title: Walt Cummings

text: Kauden ensimmäisissä jaksoissa venäläisterroristit ottavat haltuunsa Ontarion kansainvälisen lentoaseman terminaalin ja uhkaavat teloittavansa kaikki panttivangit, mikäli presidentti Logan ja Yhdysvalloissa vieraileva Venäjän presidentti Juri Suvarov allekirjoittavat uuden terrorismin vastaisen yhteistyösopimuksen. Presidentit päättävät allekirjoittaa sopimuksen ja CTU:n ansiosta terroristien aikeet epäonnistuvat, mutta pian panttivankikriisi lentoasemalla osoittautuu harhautukseksi, jonka turvin Ivan Erwichin johtama terroristiryhmä saa haltuunsa kaksikymmentä Sentox-hermokaasusäiliötä. Kun hermokaasu on matkalla Long Beachin satamaan, Cummings on jatkuvassa yhteydessä salaliittolaisten ja terroristien väliseen yhteyshenkilöön James Nathansoniin.


title: Walt Cummings

text: Cummings ymmärtää Palmerin salamurhan myötä ”kuolleista nousseen” Jack Bauerin olevan vaaraksi salaliittolaisten suunnitelmille, joten hän lähettää palkkatappajan CTU:n Los Angelesin osaston päämajaan tappamaan Bauerin. Bauer kuitenkin tappaa salamurhaajan ja alkaa kuulustella petturiksi osoittautunutta CTU:n työntekijää Spenser Wolffia, joka tunnustaa olevansa Cummingsille työskentelevä vakooja. Wolffin tunnustuksen jälkeen Bauer matkustaa presidentti Loganin yksityistilalle Los Angelesin lähistöllä, mutta Nathanson varoittaa Cummingsia Bauerin suunnitelmista. Cummingsin määräyksestä salainen palvelu estää Bauerin aikeet pidättämällä hänet.


title: Walt Cummings

text: Cummings kuitenkin päättää tunnustaa presidentille osallisuutensa salaliittoon ja yrittää suostutella hänet salaliiton jäseneksi. Cummings paljastaa, että todellisuudessa salaliiton tarkoituksena on sallia terroristien kuljettaa hermokaasusäiliöt leiriinsä Keski-Aasiassa, minkä jälkeen salaliittolaiset käynnistäisivät säiliöt ja hermokaasu tappaisi kaikki terroristit. Tapauksen jälkeen Yhdysvallat syyttäisi Keski-Aasian valtioita joukkotuhoaseiden hallussapidosta, minkä jälkeen Yhdysvaltain asevoimat lähettäisi joukkoja "ylläpitämään alueen sisäistä turvallisuutta". Sotilaallisen läsnäolonsa turvin Yhdysvallat voisi ottaa haltuunsa Keski-Aasian strategisesti tärkeät öljyvarat ja varmistaa asemansa maailman ainoana supervaltana. Presidentti suostuu osalliseksi salaliittolaisten suunnitelmiin, koska Cummingsin mukaan hermokaasu on jo matkalla Keski-Aasiaan.


title: Walt Cummings

text: Salaisen palvelun agentin Aaron Piercen avulla Bauer kuitenkin onnistuu pääsemään vapaaksi ja tapaa Cummingsin. Kun Bauer uhkaa puhkaisevansa Cummingsin molemmat silmät veitsellä, Cummings tunnustaa Bauerille ja presidentille, että hermokaasusäiliöt ovat yhä Long Beachin satamassa. CTU lähettää taktisen iskuryhmän, joka kuitenkin paikantaa tyhjän hermokaasun säilytykseen tarkoitetun laatikon. Videomonitorin välityksellä Cummings kuitenkin tunnistaa laatikon vieressä makaavan ruumiin Schaeffer-nimiseksi mieheksi, joka oli salaliittolaisten agentti venäläisterroristien joukossa. Erwich soittaa Cummingsille ja kertoo, että Schaeffer tunnusti heille salaliittolaisten aikeet. Erwich uhkaa käyttävänsä hermokaasua yhdysvaltalaisia kohteita vastaan, ja presidentti määrää Cummingsin pidätettäväksi.


title: Walt Cummings

text: Seitsemännessä jaksossa Mike Novick ja salaisen palvelun agentit ilmoittavat presidentti Loganille ja tämän vaimolle Cummingsin suorittaneen itsemurhan hirttämällä itsensä. Tuotantokauden loppuvaiheessa kuitenkin paljastuu, että presidentti Logan oli ollut vastuussa salaliitosta, ja että Cummings joutui presidentille työskentelevän miehen tappamaksi. Vaikka Cummings luuli olleensa vastuussa Palmerin salamurhasta ja hermokaasun luovuttamisesta terroristeille, todellisuudessa Logan ja Christopher Henderson olivat jo salaa ehtineet järjestää molemmat rikokset. Cummings ei ollut tietoinen presidentin osallisuudesta salaliittoon, joten hänen todellinen tarkoituksena oli peittää presidentin rooli salaliiton johtajana.


title: Jarkko A. Immonen

text: Jarkko Antero Immonen (s. 18. tammikuuta 1984 Kouvola) on suomalainen jääkiekkoilija, joka pelaa Slovakian Extraligan HKm Zvolenissa. Hän on pelipaikaltaan keskushyökkääjä. Immonen on pelityyliltään kahden suunnan hyökkääjä ja hän pelaa useimmiten kärkiketjuissa.


title: Jarkko A. Immonen

text: Immonen on KooKoon kasvatti. 17-vuotiaana hän siirtyi kaudeksi 2001–2002 Espoo Bluesin A-nuoriin. Dallas Stars varasi Immosen neljännellä kierroksella 110. pelaajana . Kaudella 2002–2003 hän jakoi tehopisteillä 21+23=44 A-nuorten SM-liigan pistepörssin toisen sijan. Hänen edellään oli vain Jokereiden Valtteri Filppula. Immonen voitti kauden päätteeksi A-nuorten SM-pronssia. Kaudeksi 2003–2004 hän teki Bluesin kanssa SM-liigasopimuksen. Immonen pelasi kauden aikana SM-liigassa 13 ottelua runkosarjassa ja yhdeksän pudotuspeleissä ja onnistui sekä runkosarjassa ja pudotuspeleissä kerran maalinteossa. Hän teki liigadebyyttinsä 10. tammikuuta 2004 Saimaan Palloa vastaan. Immosen liigauran avausmaali syntyi 28. helmikuuta 2004 Pelicansia vastaan. Hän pelasi kauden aikana miesten pelejä myös viiden Mestis-ottelun verran alle 20-vuotiaiden maajoukkueessa. Suurimman osan kaudestaan Immonen pelasi Bluesin A-nuorissa, joiden paras pistemies ja syöttäjä Immonen oli tehopisteillä 11+23=34.


title: Jarkko A. Immonen

text: Immosen ensimmäinen täysi SM-liigakausi oli 2004–2005. Hän sai vähän peliaikaa ja teki 44 runkosarjaottelussa pisteet 2+2=4. Hänen sopimuksensa Bluesin kanssa olisi kattanut myös kauden 2005–2006, mutta Immonen siirtyi vuoden mittaisella sopimuksella Saimaan Palloon. Hän aloitti kautensa pirteästi, mutta Immosessa näkyi kauden edetessä kuitenkin väsymys. Hän teki lopulta 53 runkosarja- ja kolmessa pudotuspeliottelussa pisteet 7+6=13. Joulukuussa 2005 Immonen teki vuoden mittaisen jatkosopimuksen SaiPan kanssa.


title: Jarkko A. Immonen

text: Immonen nosti tasoaan kaudella 2006–2007 ja pelasi tasaisemman kauden. Hän teki runkosarjassa 29 tehopistettä. Tammikuussa 2007 Immonen teki 1+1-vuotisen jatkosopimuksen SaiPan kanssa. Kaudella 2007–2008 hän teki SM-liigan yhden kauden piste-ennätyksensä tehopisteillä 19+19=38 ja oli SaiPan paras pistemies, maalintekijä ja syöttäjä. SaiPa käytti tammikuussa 2008 sopimusoptionsa ja teki vuoden mittaisen jatkosopimuksen Immosen kanssa. Kaudella 2008–2009 Immosen odotettiin nousevan lopullisesti SM-liigan keskushyökkääjien eliittiin, mutta kauden kynnyksellä tullut polvivamma ja muut myöhemmät loukkaantumiset haittasivat hänen kauttaan. Immonen pelasi 32 runkosarjaottelua. Pisteet 14+9=23 riittivät SaiPan sisäisen maalipörssin toiseen ja sisäisen pistepörssin neljänteen sijaan.


title: Jarkko A. Immonen

text: Immonen palasi kaudeksi 2009–2010 kolmivuotisella sopimuksella Bluesiin. Hänen kautensa päättyi kuitenkin 34 ottelun jälkeen polvivammaan tammikuussa 2010. Immonen ei vastannut häneen kohdistuneisiin odotuksiin, kuten ei myöskään kaudella 2010–2011, jolloin hän ei sopinut Bluesin pelisysteemiin. Lisäksi Immonen oli noin kaksi kuukautta sivussa lokakuussa 2010 tulleen käsivamman vuoksi. Tammikuun 2011 lopulla hän siirtyi kevääseen 2012 asti ulottuneella pelaajasopimuksella Pelicansiin. Immonen pelasi varsin onnistuneen loppukauden ja kuului joukkueen parhaimmistoon. Kaudella 2011–2012 hänen onnistumisensa jatkuivat. Immonen pelasi kautensa pääasiassa Pelicansin kolmosketjussa, mutta teki siihen nähden hyvät pisteet 12+20=32. Pelicans voitti kauden päätteeksi SM-hopeaa. Toukokuussa 2012 Immonen teki kaksivuotisen jatkosopimuksen joukkueen kanssa.


title: Jarkko A. Immonen

text: Immosen kaksi jälkimmäistä Pelicans-kautta sujuivat kahta ensimmäistä heikommin ja viimeisin kausi 2013–2014 toi ainoastaan 11 tehopistettä. Kaudeksi 2014–2015 hän siirtyi vuoden mittaisella sopimuksella SM-liigan nousijajoukkue Vaasan Sportiin. Immonen nimettiin joukkueen varakapteeniksi. Joulukuussa 2014 hän teki Sportin kanssa vuoden mittaisen jatkosopimuksen. Kaudella 2015–2016 Immonen oli joukkueen paras syöttäjä ja toiseksi paras pistemies Charles Bertrandin jälkeen tehoilla 9+26=35.


title: Jarkko A. Immonen

text: Kaudeksi 2016–2017 Immonen palasi kolmivuotisella sopimuksella kasvattajaseuraansa KooKoohon. Hänet nimettiin joukkueen varakapteeniksi. Immoseen kohdistui suuret odotukset, mutta hänen kautensa osoittautui kuitenkin pettymykseksi ja Immonen teki runkosarjassa vain yhdeksän tehopistettä. Elokuussa 2017 KooKoo tiedotti hänen lähtevän joukkueesta, kun KooKoo ei löytänyt Immoselle sopivaa roolia. Lokakuussa 2017 hän siirtyi loppukauden 2017–2018 kattavalla sopimuksella Slovakian Extraligan HKm Zvoleniin.


title: Jarkko A. Immonen

text: Immonen pelasi alle 18-vuotiaiden MM-kilpailuissa vuonna 2002 ja pronssia voittaneessa alle 20-vuotiaiden MM-kilpailuissa vuonna 2004. Suomen maajoukkueessa hän oli mukana vuosien 2007 ja 2008 MM-joukkueen ensimmäisellä leiriviikolla.


title: Jarkko A. Immonen

text: Media lisää ajoittain Immosen nimeen hänen toisesta etunimestään Anterosta lyhennetyn A:n, jotta hänet erotettaisiin NHL:ssäkin pelanneesta maailmanmestari ja olympiamitalisti Jarkko Immosesta.


title: Pesäkortti

text: Pesäkortti on Luonnontieteellisen keskusmuseon Eläinmuseon lintujen pesinnän tutkimiseen ja seurantaan kehitetty kortti.


title: Pesäkortti

text: Suomen Tiedeseura aloitti pesäkorttitutkimuksen vuonna 1953 professori Lars von Haartmanin aloitteesta. Esimerkkinä oli Ison-Britannian The British Trust for Ornithology (BTO) järjestön vastaava pesäkorttitutkimus (The Nest Record Scheme). Alkuvuosina von Haartman säilytti ja hoiti korttiarkistoa kotonaan tai työpaikallaan, ja hän myös laati tieteellisiä artikkeleita arkiston aineistosta. Myöhemmin Eläinmuseo otti pesäkorttiarkiston kokoelmiinsa.


title: Pesäkortti

text: Täytettyjä pesäkortteja on noin 200 000 ja edustettuna on 230 lintulajia (2000-luvun alku). Yhteensä korteille on tallennettu pesäkäyntejä yli puoli miljoonaa. Kortti on tukevaa kartonkia ja kooltaan nykyisin A5. Varhaisemmat kortit olivat A6-kokoa. Pesäkortteja voivat täyttää sekä lintuharrastajat että -tutkijat. Edellytyksenä on, että tunnistaa varmuudella lintulajin, eikä häiritse tarpeettomasti linnun pesintää.


title: Emma Livry

text: Emma Livry (24. syyskuuta 1842 – 26. heinäkuuta 1863) oli romantiikan ajan ranskalainen balettitanssija. Hän opiskeli Marie Taglionin johdolla.


title: Emma Livry

text: Livry teki 16-vuotiaana debyyttinsä Théâtre de l'Académie Royale de Musiquessa roolilla baletissa "La Sylphide". Marie Taglioni teki oppilastaan varten koreografian Jacques Offenbachin balettiin "Le Papillon", joka sai kantaesityksensä Pariisissa 26. marraskuuta 1861.


title: Emma Livry

text: Livry sai marraskuussa 1862 vakavat palovammat Auberin oopperan "La muette de Portici" harjoituksissa. Hän ei toipunut koskaan, vaan kuoli noin kahdeksan kuukautta myöhemmin ja tuli haudatuksi Cimetière de Montmartreen. Hän oli menehtyessään vain 20 vuoden ikäinen.


title: Bob Hund

text: Bob Hund on ruotsalainen indie rock -yhtye. Yhtye on esiintynyt Suomessa muun muassa Ruisrockissa. Bob Hundilla on levytyssopimus Oakfield Avenue Musicin kanssa, joka on EMI:n omistuksessa.


title: Cesare Pugni

text: Cesare Pugni (; 31. toukokuuta 1802 Genova – 26. tammikuuta 1870 Pietari) oli italialainen säveltäjä. Hän tuli tunnetuksi varsinkin baleteistaan, joista voidaan mainita "Ondine" (1843), "La Esmeralda" (1844), "Pas de Quatre" (1845) ja "La Fille du Pharaon" (1862).


title: Cesare Pugni

text: Pugni työskenteli uransa aikana mm. Milanossa, Pariisissa, Lontoossa ja Pietarissa. Yli 300 baletin lisäksi hänen tuotantoonsa kuuluu sinfonioita, kamarimusiikkia, oopperoita, kantaatteja ja messuja.


title: Cesare Pugni

text: Pugnin balettien kantaesityksissä oli tanssimassa ajan kuuluisimpia tähtiä, kuten Marie Taglioni ja Fanny Cerrito. Säveltäjä kuoli Venäjällä 67-vuotiaana.


title: Kaizers Orchestra

text: Kaizers Orchestra oli norjalainen alternative rock -yhtye, joka perustettiin 1. tammikuuta 2000. Yhtyeen tunnetuimpia kappaleita ovat muun muassa "Ompa til du dør", "Maestro" ja "Hjerteknuser".


title: Kaizers Orchestra

text: He ovat yksi ensimmäisistä muuta kuin black metallia soittavista norjalaisista yhtyeistä, jotka ovat menestyneet Skandinavian ulkopuolella norjankielisistä sanoituksistaan huolimatta. Norjalaisille yhtye on ennen kaikkea helppo tunnistaa ja muistaa solisti Janove Ottesenin omalaatuisesta Jærenin murteesta, jonka omaavat myös yhtyeen neljä muuta jäsentä. Myös yhtyeen erityinen musiikillinen tyylilaji ja kaasunaamaria esittävä logo tekevät heistä lähes jokaiselle norjalaiselle tutun.


title: Kaizers Orchestra

text: Vuonna 2012 yhtye ilmoitti, että vuoden 2013 ”jäähyväiskiertuetta” seuraisi pitkä tauko. Heidän viimeinen konserttinsa soitettiin 14. syyskuuta 2013 Stavangerissa, ja se oli myös nähtävissä internetissä.


title: Kaizers Orchestra

text: Vuonna 1998 lapsuusystävät Janove Ottesen ja Geir Zahl julkaisivat gnom-nimisen yhtyeensä ainoan albumin "Mys". Tuhannesta painetusta kopiosta vain noin 500 myytiin ensimmäisenä vuonna, eikä se saanut paljoakaan huomiota. Heidät kuitenkin tunnettiin hyvin Stavangerin alueella heidän soitettuaan paikallisessa bändissä nimeltä Blod, snått & juling (vapaasti suomentaen ”Verta, räkää ja turpaanvetoja”), ja ”Bastard”-niminen kappale heidän "Mys"-albumiltaan sai hyvän yleisövastaanoton. Ottesen ja Zahl kertovat, että kappaleen eräs osa, jossa he lyövät öljytynnyreitä, kiinnitti heidän pienen liveyleisönsä huomion. Tämä ja eräs säe kappaleesta (”Eräs herra Kaizer otti minut joukkoonsa/Hän on maailman painavimman siamilaisen kissan ylpeä omistaja”) toimivat inspiraationa Ottesenille, ja gnom-yhtyeen hajottua huonon levymyynnin takia hän muodosti Kaizers Orchestran (”Kaizerin orkesteri”). Ottesen muistelee yhtyeen nimen syntyneen elokuvan "Epäillyt" hahmosta Keyzer Söze, vaikka varsinaista yhteyttä elokuvalla ja heidän sanoituksillaan ei ole.


title: Kaizers Orchestra

text: Vuonna 2000 Kaizers Orchestra äänitti "Kaizers Orchestra EP":n, EP-levyn, joka sisälsi neljä kappaletta: ”Bastard”, ”Bøn fra helvete”, ”Katastrofen” ja ”Dekk bord”. Uusia ja tuntemattomia esiintyjiä esille tuovan norjalaisen festivaalin by:Larmin aikana Kaizers Orchestran kappaleita soitettiin usein radiossa. Heidän erikoinen tyylinsä ja luova tapansa käyttää soittimia kiinnitti pienen skandinaavisen levy-yhtiön Broilerfarmin huomion. Heidän ensimmäinen albuminsa, "Ompa til du dør" ("Tanssi ompaa kunnes kuolet")"," julkaistiin tämän levy-yhtiön nimissä syyskuussa 2001. Se oli kriitikoiden ylistämä ja siitä tuli menestys, ensin Norjassa ja myöhemmin Tanskassa sekä Alankomaissa. Albumi voitti Spellemannprisin ”parhaasta rock-albumista”, sekä kaksi Alarm-palkintoa (underground-versio Spellemannprisenistä). "Ompa til du dør" teki Kaizers Orchestrasta myös eniten myyneen norjankielisen rockdebyytin. Heidän toinen albuminsa "Evig pint" ("Iäti piinattu") julkaistiin helmikuussa 2003.


title: Kaizers Orchestra

text: Heidän kolmas albuminsa "Maestro" julkaistiin Norjassa ja Euroopassa 15. elokuuta 2005. Maestroa julkaistaessa yhtye allekirjoitti kansainvälisen levysopimuksen Universal Germanyn kanssa, lähtien yhdestä pienimmistä levy-yhtiöistä yksiin isoimpiin.


title: Kaizers Orchestra

text: Heidän esiintymisensä Vegan lavalla Kööpenhaminassa Tanskassa 5. ja 6. lokakuuta kuvattiin ja julkaistiin DVD:llä nimellä "Viva La Vega", joka sisälsi myös kaksi CD:tä "Live at Vega". Yhtyeen laulaja-kitaristi Geir Zahlin isoveljen uusnorjaksi kirjoittama kirja "Kontroll på kontinentet" ("Mantereen hallinta", viittaus kappaleeseen Ompa til du dør -albumilta) julkaistiin 18. lokakuuta 2006. Se on lähes 300-sivuinen ja sisältää melkein 150 kuvaa dokumentoiden vuoden 2005 Maestro-kiertuetta. Kirjaa myytiin myös heidän vuoden 2006 "Grand Finale" -kiertueella, jolla yhtyeen basisti Øyvind maalasi taulua läpi konserttien ja myi sen sen lopussa. Vuonna 2007 Kaizers Orchestran jäsenet pitivät taukoa live-esiintymisestä. Kaikki jäsenet kosketinsoittaja Helgeä lukuun ottamatta olivat osana jonkinlaisia sivuprojekteja ja keskittyivät näihin tauollaan. He soittivat vain kolme konserttia vuonna 2007; yhden Unkarissa Sziget-festivaaleilla, yhden Norjassa Cementenillä ja yhden saksalaisilla Documenta-nykytaidefestivaaleilla.


title: Kaizers Orchestra

text: 6. syyskuuta 2006 yhtye tiedotti tulevasta neljännestä albumistaan. Albumi äänitettiin Berliinissä, Saksassa tuottaja-insinööri Mark Howardin avustuksella ja miksattiin Kalifornian Los Angelesissa. Levyn nimi paljastettiin "Maskineriksi" joulukuussa 2007 ja samoihin aikoihin ensimmäinen single, "Enden av november" ("Marraskuun loppu"), julkaistiin. Albumi julkaistiin 19. helmikuuta 2008 levy-yhtiö Sony BMG:n nimissä. Yhtye kertoi, että vaihto Universalista pienempään levy-yhtiöön johtui tarpeesta saada enemmän vapautta luomistyölle.


title: Kaizers Orchestra

text: 12. joulukuuta 2007 Kaizers Orchestra vastaanotti Bragdprisenin, Rogalandin läänin ansiopalkinnon Brynen murteensa käyttämisestä ja tukemisesta. Helge Risa oli ainoa, joka ilmestyi palkintojenjakotilaisuuteen muun yhtyeen ollessa kiireinen albumia miksaten.


title: Kaizers Orchestra

text: Helmikuussa 2008 yhtye julkaisi neljännen albuminsa ja esiintyi kiertueella sitä mainostaen sekä äänittäen kaikki konserttinsa. Pian sen jälkeen saman vuoden syksynä he julkaisivat livealbumin "250 prosent". Albumi koostui yhtyeen parhaimmista liveversioista kappaleista, joita he esittivät Saksassa, Itävallassa ja Sveitsissä. Levyä painettiin pääasiassa vinyylinä, mutta se oli myös digitaalisesti ladattavissa iTunes Storesta. He tukivat albuminjulkaisua menemällä "harvinaisuuskiertueelle", esittäen kappaleita, joita he harvoin soittivat livenä.


title: Kaizers Orchestra

text:
Neljännen albumin julkaisun sekä kiertueiden jälkeen Kaizers Orchestran jäsenien uskottiin jäävän tauolle, työskennelläkseen sivuprojektiensa kanssa ja kirjoittaakseen kappaleita seuraavalle albumille, mutta 14. helmikuuta 2009 he paljastivat äänittäneensä tammikuun aikana useita kappaleita kokoelma-albumia varten. Albumin sanottiin julkaistavan 20. huhtikuuta, mutta julkaisua siirettiin 27. päivään markkinointisyistä. Albumi "Våre demoner" ("Meidän demonimme") koostui ylijäämämateriaalista heidän edellisiltä studioalbumeiltaan. Albumi sisälsi useita kappaleita - muun muassa "Die Polizei", "Medisin og psykiatri" ja "Den sjette sansen" - joita fanit olivat jo saattaneet kuulla useaan otteeseen livenä. 18. joulukuuta 2009 "Ompa til du dør" äänestettiin vuosikymmenen parhaimmaksi norjalaiseksi kappaleeksi NRK P3:n, merkittävän norjalaisen radiokanavan, internetäänestyksessä. "Kontroll på kontinentet" ja "Maestro" sijoittuvat kolmannelle ja neljännelle sijalle samalla listalla. Yhtye esitti kaikki kolme kappaletta livenä radiokanavalla voittonsa julistuksen jälkeen.
Tiedotustilaisuudessa elokuussa 2009 yhtye ilmoitti tekevänsä teatterimusikaalia Tore Renbergin kanssa. Sen nimeksi ilmoitettiin "Sonny" ("Maestron" ulkomarkkinoilla käytetty nimi) ja se perustuisi heidän lyriikkamaailmaansa ja hahmoihin, jotka olivat tulleet tutuiksi yhtyeen kolmelta ensimmäiseltä albumilta. Kaizers Orchestra äänittäisi useita uusia kappaleita vuonna 2010 ja niitä käytettäisiin musikaalissa. Ensi-illaksi ilmoitettiin 11. marraskuuta 2011.